cyanic-selkie/wikianc huggingface dataset:
എം. വിജയൻ
ബൃഹദ് ജൈവതന്മാത്രകളുടെ സവിശേഷ ഘടനകളെക്കുറിച്ച് (സ്ടക്ചറൽ ബയോളജി) വിശദമായ  ഗവേഷണം നടത്തിയ  ഒരു ഇന്ത്യൻ  ജൈവഭൌതിക ശാസ്ത്രജ്ഞൻ ആയിരുന്നു '''എം. വിജയൻ''' (16 ഒക്ടോബർ 1941 - 24 ഏപ്രിൽ 2022),. അദ്ദേഹത്തിന്റെ പ്രധാന ഗവേഷണ മേഖല പ്രോട്ടീൻ ഘടനകളാണ്. ലെക്റ്റിൻ എന്ന് പൊതുവായറിയപ്പെടുന്ന  ഒരു പ്രത്യേക വിഭാഗം പ്രോട്ടീനുകളുടെ  ഘടന,   അവക്ക്  പ്രത്യേക കാർബോഹൈഡ്രേറ്റുകളുമായുള്ള ബന്ധം    ഇത്   അദ്ദേഹത്തിന്റെ  മുഖ്യ ഗവേഷണ വിഷയങ്ങളിൽ ഒന്നായിരുന്നു. മൈകോബാക്ടീരിയൽ പ്രോട്ടീനുകളുടെ ഘടന, നിർമാണം അവയുടെ പരസ്പര ഇടപെടലുകൾ,പ്രതിപ്രവർത്തനങ്ങൾ, അറ്റകുറ്റ പണികൾ (റികോംബീനേഷൻ അൻഡ് റിപെയർ), ഡിഎൻഎയുമായി ബന്ധിപ്പിക്കപ്പെടുന്ന വിധം  ഇതായിരുന്നു മറ്റൊരു ഗവേഷണ മേഖല. പ്രോട്ടീനുകളിലെ ജലാംശം (ഹൈഡ്രേഷൻ), ത്രിമാന ഘടന,( സ്ട്രക്ചർ), അവയുടെ മൃദുവും പതമുള്ളതും( പ്ലാസ്റ്റിസിറ്റി) ആയ അവസ്ഥ,   പ്രവർത്തന ശേഷി( ഫങ്ഷൻ) ഇതും അദ്ദേഹത്തിൻറെ ഗവേഷണവിഷയമായിരുന്നു. കൂടാതെ  ചെറിയ രാസതന്മാത്രകളുടേയും    വൻ ജൈവതന്മാത്രകളുടേയും    കൂട്ടങ്ങൾ (സൂപ്പർമോളികുലാർ അസോസിയേഷൻ)  രൂപപ്പെടുന്നതെങ്ങനെയെന്നും അവ   രാസ പരിണാമത്തേയും  ജീവോത്പത്തിയേയും കുറിച്ച്  എന്തൊക്കെ സൂചനകൾ നൽകുന്നുവെന്നതും   അദ്ദേഹം പഠനവിധേയമാക്കി. ഇന്ത്യയിൽ ബയോളജിക്കൽ മാക്രോമോളികുലാർ ക്രിസ്റ്റലോഗ്രാഫി എന്ന മേഖലക്ക് നേതൃത്വം നല്കിയ ശാസ്ത്രജ്ഞരിൽ ഒരാളാണ് വിജയൻ.
2004 ൽ അദ്ദേഹത്തിന് രാഷ്ട്രപതി പത്മശ്രീ നൽകി ആദരിച്ചു. ഇന്ത്യൻ ഇൻസ്റ്റിറ്റിയൂട്ട് ഓഫ് സയൻസിൽ ആണവോർജ്ജവകുപ്പിൻറെ ഹോമി ഭാഭ പ്രൊഫസർ ആയിരിക്കെ 2022  ഏപ്രിൽ 24ന് ബാംഗ്ലൂരിൽ വെച്ച് അന്തരിച്ചു.
ബിരുദം, ഡോക്റ്ററേറ്റ്
കേരളവർമ കോളെജിൽ നിന്ന് പ്രിയൂണിവഴ്സിറ്റി പാസായ ശേഷം അവിടെ നിന്നുതന്നെ  1960-ൽ  ഫിസിക്സ്  ബി.എസ്സി ബിരുദവും എടുത്തു. 1963 ൽ അലഹബാദ് സർവകലാശാലയിൽ നിന്ന്  ഫിസികിസിൽ വിജയൻ   ബിരുദാനന്തര ബിരുദം നേടി. രാഷ്ട്രീയം ഉപേക്ഷിച്ച് പഠനത്തിൽ  ശ്രദ്ധിച്ചു. 1967 ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നിന്ന് എക്സ്-റേ ക്രിസ്റ്റലോഗ്രാഫിയിൽ ഡോക്ടറേറ്റ് ബിരുദം നേടി. 1968–71 കാലഘട്ടത്തിൽ, ഓക്സ്ഫോർഡ് സർവകലാശാലയിലെ പ്രൊഫസർ ഡൊറോത്തി ഹോഡ്ജ്കിന്റെ ഗവേഷണ ഗ്രൂപ്പിൽ പോസ്റ്റ്-ഡോക്ടറൽ ഫെലോ ആയിരുന്നു. ആ കാലയളവിൽ, ഇൻസുലിൻ ക്രിസ്റ്റലുകളുടെ എക്സ്-റേ ഡിഫ്രാക്ഷൻ ഡാറ്റ അദ്ദേഹം പഠിച്ചു.
ഔദ്യോഗിക ജീവിതം
ക്രിസ്റ്റലോഗ്രാഫിയിലെ അടിസ്ഥാനകാര്യങ്ങളെക്കുറിച്ചുള്ള വിജയന്റെ കോഴ്സ് ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ വിദ്യാർത്ഥികൾക്കിടയിൽ വളരെ പ്രചാരത്തിലായിരുന്നു. ഈ മേഖലയിലെ ചരിത്രപരമായ സംഭവവികാസങ്ങളെ ആശയ-സൈദ്ധാന്തിക വശങ്ങളുമായി ഇണക്കി ചേർത്തുള്ള അദ്ദേഹത്തിന്റെ  സമീപനം  ആവേശമുണർത്തുന്നതായിരുന്നു.
ഘടനാപരമായ ജീവശാസ്ത്രത്തിലെ സംഭാവന
സസ്യജാലങ്ങളിൽ കാർബോഹൈഡ്രേറ്റുകളോടൊപ്പം സംയോജിപ്പിക്കപ്പെട്ട നിലയിൽ കാണപ്പെടുന്ന പ്രോട്ടീനുകളാണ് ലെക്റ്റിനുകൾ. ലെക്റ്റിനുകളുടെ അഞ്ച് ഘടനാപരമായ വിഭാഗങ്ങളിൽ നാലെണ്ണം വിജയന്റെ ഡോക്റ്ററൽ വിദ്യാർത്ഥികളും പോസ്റ്റ്ഡോക്റ്ററൽ സഹപ്രവർത്തകരും കൈകാര്യം ചെയ്തിട്ടുണ്ട്. നിലക്കടല, ചതുരപ്പയർ (ബേസിക്, അസിഡിക്), ചക്കപ്പഴം ( ജാക്കലിൻ, ആർട്ടോകാർപിൻ), വെളുത്തുള്ളി, വാഴ, പടവലം എന്നിവയിൽ നിന്നുള്ള ലെക്റ്റിനുകൾ അവർ വിശദമായി പഠിച്ചു. അവരുടെ പഠനങ്ങൾ കാർബോഹൈഡ്രേറ്റ് സവിശേഷതയുടെ ഘടനാപരമായ അടിസ്ഥാനത്തെക്കുറിച്ചും ജൈവശാസ്ത്രപരമായ പ്രത്യാഘാതങ്ങളെക്കുറിച്ചും ഉൾക്കാഴ്ച നൽകുന്നു. അദ്ദേഹത്തിന്റെ പഠനങ്ങൾ ജലാംശം, തന്മാത്രാ മൊബിലിറ്റി, പ്രോട്ടീൻ പ്രവർത്തനം എന്നിവ തമ്മിലുള്ള ബന്ധത്തെക്കുറിച്ച് ഉൾക്കാഴ്ച നൽകുന്നു.
സൂക്ഷ്മജീവ രോഗകാരികളുടെ ഘടനാപരമായ ജീവശാസ്ത്രത്തെക്കുറിച്ച് വിജയൻ ഒരു ദേശീയ പരിപാടി സംഘടിപ്പിച്ചു. ഈ വിഷയത്തിൽ അദ്ദേഹത്തിന്റെ ഗവേഷണങ്ങൾ മൈകോബാക്ടീരിയൽ, പ്രത്യേകിച്ച് ക്ഷയരോഗാണുക്കളിലെ   പ്രോട്ടീനുകളുമായി  ബന്ധപ്പെട്ടതാണ്. അദ്ദേഹത്തിന്റെ പഠനങ്ങളിൽ RecA, RuvA, uracil DNA glycosylase, single stranded DNA binding protein, ribosome recycling factor, peptidyl tRNA hydrolase, pantothenate kinase, DNA binding protein എന്നിവ ഉൾപ്പെട്ടിരുന്നു. മൈകോബാക്ടീരിയയിലെ ഈ പ്രോട്ടീനുകളുടെ ഘടനാപരമായ സവിശേഷതകൾ അദ്ദേഹം വിശദീകരിച്ചു, കൂടാതെ, ഔഷധവികസനം എന്ന ആത്യന്തിക ലക്ഷ്യത്തോടെ,  രോഗംപടരുന്നതു തടയാനുള്ള തന്മാത്രകളുടെ   (ഇൻഹിബിറ്റർ)  ഘടന രൂപകൽപ്പന ചെയ്യാനുള്ള വഴികൾ അദ്ദേഹം തുറന്നു.
തന്മാത്രാ സമുച്ചയങ്ങളെ അടിസ്ഥാനമാക്കിയുള്ള ഒരു സമീപനം ഉപയോഗിച്ച് അമിനോ ആസിഡുകളും പെപ്റ്റൈഡുകളും ഉൾപ്പെടുന്ന തന്മാത്രകൾ പരസ്പരം തിരിച്ചറിയുന്നതും (റെകഗനീഷൻ) കൂട്ടംചേരുന്നതും( അഗ്രഗേഷൻ) ആയ രീതികളും വിജയന്റെ ഗവേഷണങ്ങൾ നിർണ്ണയിച്ചിട്ടുണ്ട്. രാസപരിണാമത്തിനും ജീവിതത്തിന്റെ ഉത്ഭവത്തിനും ഇത് കാരണമാകുന്നു. അയണോഫോറുകളും അനുബന്ധ സംയുക്തങ്ങളും, പ്രോട്ടീനുകളിലെ സൈഡ് ചെയിൻ കോൺഫിഗറേഷൻ, ലൈസോസൈമിലെ അധിക ബൈൻഡിംഗ് സൈറ്റുകൾ എന്നിവയുടെ ഘടനയും ഇടപെടലുകളും അദ്ദേഹത്തിന്റെ മറ്റ് സംഭാവനകളാണ്.
260 ലധികം അവലോകനം ചെയ്യപ്പെട്ട ഗവേഷണ ലേഖനങ്ങൾ വിജയൻ പ്രസിദ്ധീകരിച്ചു, 38 ഗവേഷണ വിദ്യാർത്ഥികൾക്കും 20 പോസ്റ്റ്ഡോക്ടറൽ കൂട്ടാളികൾക്കും മാർഗനിർദേശം നൽകി.
അന്താരാഷ്ട്ര, ദേശീയ സംഘടനകളിൽ ഉള്ള പങ്ക്
ഇന്റർനാഷണൽ യൂണിയൻ ഓഫ് ക്രിസ്റ്റലോഗ്രാഫി (ഐ.യു.സി.ആർ), ഇന്റർനാഷണൽ യൂണിയൻ ഓഫ് പ്യുർ & അപ്ലൈഡ് ബയോഫിസിക്സ് (ഐ.യു.പി.എ.ബി), ഇന്റർനാഷണൽ കൗൺസിൽ ഫോർ സയൻസ് (ഐ.സി.എസ്.യു), ഇന്റർ അക്കാദമി പാനൽ (ഐ.എ.പി), ഇന്റർ അക്കാദമി കൗൺസിൽ (ഐ.എ.സി) എന്നിവയിലെ അംഗമാണ് വിജയൻ. ഏഷ്യൻ ക്രിസ്റ്റലോഗ്രാഫിക് അസോസിയേഷന്റെ മുൻ പ്രസിഡന്റാണ്. ഇന്ത്യാ ഗവൺമെന്റിന്റെ സയൻസ് ഡിപ്പാർട്ട്‌മെന്റുകളുടെയും ഏജൻസികളുടെയും രാജ്യത്തെ വിവിധ ശാസ്ത്രസ്ഥാപനങ്ങളുടെയും പ്രവർത്തനങ്ങളിൽ അദ്ദേഹം പങ്കാളിയായി. ഇന്ത്യൻ ക്രിസ്റ്റലോഗ്രാഫിൿ അസോസിയേഷൻ സ്ഥാപക പ്രസിഡന്റ് ആണ് ഇന്ത്യൻ ബയോഫിസിക്കൽ സൊസൈറ്റി പ്രസിഡന്റ്, ഇന്ത്യൻ നാഷണൽ സയൻസ് അക്കാദമി (2007-2010) പ്രസിഡന്റ് എന്നീ നിലകളിൽ പ്രവർത്തിച്ചുവരുന്നു.
അവാർഡുകളും അംഗീകാരങ്ങളും
ഇന്ത്യയിലെ മൂന്ന് സയൻസ് അക്കാദമികളുടെയും അക്കാദമി ഓഫ് സയൻസസ് ഫോർ ഡവലപ്പിംഗ് വേൾഡിന്റെയും (TWAS) ഫെലോ ആണ് വിജയൻ. . അദ്ദേഹത്തിനു ലഭിച്ച ബഹുമതികളിൽ ചിലവ. (സമ്മാനിച്ച സ്ഥാപനത്തിൻറെ വിവരം ബ്രാക്കറ്റിൽ)
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ വർഗ്ഗം:അലഹബാദ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:കേരളീയരായ ശാസ്ത്രജ്ഞർ വർഗ്ഗം:2022-ൽ മരിച്ചവർ വർഗ്ഗം:1941-ൽ ജനിച്ചവർ വർഗ്ഗം:ഏപ്രിൽ 24-ന് മരിച്ചവർ വർഗ്ഗം:ഒക്ടോബർ 16-ന് ജനിച്ചവർ
ആലു
ഉരുളക്കിഴങ്ങിനെ സൂചിപ്പിക്കുന്ന ദക്ഷിണേഷ്യൻ പദമാണ് ആലു.
വിവിധയിനം വിഭവങ്ങളുടെ പേരുകളിൽ ഈ പേര് കാണാൻ കഴിയും.
കിസാർ
കിസാർ (യോട്ടോവാവ എന്നും അറിയപ്പെടുന്നു) ഇന്തോനേഷ്യയിലെ തെക്കുപടിഞ്ഞാറൻ മൊളുക്കാസ് ദ്വീപുകളിലുള്ള ഒരു ചെറിയ ദ്വീപാണ്.
വിവരണം
സജീവ ടെക്ടോണിക്സ് പ്രദേശത്ത് തിമോർ ദ്വീപിന്റെ വടക്കുകിഴക്കായി ഇതു സ്ഥിതിചെയ്യുന്നു. ഒയ്റാറ്റ ഭാഷയും (ഫറ്റാലുക്കു ഭാഷയുമായി അടുത്തു ബന്ധമുള്ളത്) കിസാർ (ഫറ്റാലുക്കു ഭാഷയുമായി ബന്ധമില്ലാത്തത്) എന്ന വ്യാപാര ഭാഷയുമാണ് ഇവിടെ സംസാരിക്കപ്പെടുന്നത് (പ്രാദേശികമായി ഇത് യോട്ടോവാവ അല്ലെങ്കിൽ മെഹെർ എന്നറിയപ്പെടുന്നു)
അവലംബം
വർഗ്ഗം:മലുകു ദ്വീപുകൾ
ഇബ്‌നു ഹജർ അൽ ഹൈതമി
ശിഹാബുദ്ദീൻ അബുൽ അബ്ബാസ് അഹ്മദ് ഇബ്‌നു മുഹമ്മദ് ഇബ്‌നു അലി  ഇബ്‌നു ഹജർ അൽ ഹയ്തമി അൽമക്കി(ابن حجر الهيتمي المكي) ഇസ്ലാമിക കർമ്മശാസ്ത്ര പണ്ഡിതനും ഗ്രന്ഥകാരനുമാണ്.
ജനനവും വിദ്യാഭ്യാസവും
ഹിജ്‌റ വർഷം 909 റജബ് മാസം മിസ്വ്‌റിന്റെ പടിഞ്ഞാറ് സ്ഥിതി ചെയ്യുന്ന അബൂ ഹൈതം എന്ന പ്രദേശത്ത് ജനിച്ചു. ചെറുപ്പത്തിൽ തന്നെ പിതാവ് മരണപ്പെട്ടു.പിന്നീട് അദ്ദേഹത്തെ വളർത്തിയത് ശംസുദ്ധീൻ ഇബ്ൻ അബൂ ഹമായിലും ശംസുദ്ദീനു ശ്ശന്നാവിയുമായിരുന്നു. അവരുടെ നിർദ്ദേശമനുസരിച്ച് അഹ്മദുൽ ബദവിയിൽ നിന്ന് ബാല പാഠങ്ങൾ പഠിച്ചതിന് ശേഷം ഈജിപ്തിലെ പ്രസിദ്ധ യൂണിവേഴ്‌സിറ്റിയായ ജാമിഅ അൽ അസ്ഹറിൽ തുടർ പഠനം നടത്തുകയും ഖൂർആൻ മനപ്പാഠമാക്കുകയും ചെയ്തു. ഇരുപത് വയസ്സ് തികയും മുമ്പ് തന്നെ ഗൂരുവര്യന്മാർ ഫത്‌വ നൽകാനും ക്ലാസെടുക്കാനുമുള്ള അനുവാദം നൽകി. ഖുർആൻ വ്യാഖ്യാനം, നബിയുടെ ഹദീസുകൾ, തർക്കശാസ്ത്രം, കർമശാസ്ത്രം, ഫറാഇള്, കണക്ക്, സ്വൂഫിസം എന്നിവയിൽ പാണ്ഡിത്യം നേടി. അദ്ദേഹത്തിന്റെ ഉപ്പാപ്പ ആവശ്യത്തിന് മാത്രമേ സംസാരിച്ചിരുന്നുള്ളു. കല്ലിനെ പോലെ നിശ്ശബ്ദനായ വ്യക്തിയായിരുന്നത് കൊണ്ട് 'കല്ല്' എന്ന അർത്ഥം വരുന്ന ഹജർ എന്ന പേരിൽ പ്രസിദ്ധനായി. അത് കൊണ്ട് തന്നെ അദ്ദേഹത്തിന്റെ വാക്കുകൾക്ക് ജനങ്ങൾകിടയിൽ വലിയ സ്വീകാര്യത ലഭിച്ചു. ഇദ്ദേഹത്തിലേക്ക് ചേർത്തിയാണ് ഇബ്‌നുഹജർ എന്ന പേര് വന്നത്.
മക്കയിലേക്കുള്ള പലായനം
ഇബ്‌നുഹജർ അൽ ഹൈതമി 1527 ൽ തന്റെ അധ്യാപകനായ അബുൽ ഹസൻ ബക്‌രിയോടൊപ്പം മക്കയിൽ പോയി ഹജ്ജ് നിർവഹിച്ചു. ഈ യാത്രയിലാണ് കർമശാസത്രത്തിൽ ഗ്രന്തമെഴുതാൻ തീരുമാനിച്ചത്. 1533 വീണ്ടും മക്കയിൽ പോവുകയും അവിടെ സ്ഥിര താമസമാക്കുകയും ചൈതു. മക്കയിൽ രചന, അധ്യാപനം, ഫത്‌വാ നിർവഹണം എന്നിവയിൽ കേന്ദ്രീകരിച്ചു. ശാഫീ കർമശാസ്ത്രം ഹദീസ്, ഹദീസ് വ്യാഖ്യാനം, ഖവാഇദുല് അഖാഇദ്് എന്നിവയിൽ കൃതികൾ രചിച്ചിട്ടുണ്ട്. ഈ അവസരത്തിലാണ് തന്റെ ഏറ്റവും പ്രസിദ്ധമായ തുഹ്ഫതുൽ മുഹതാജ് ബിഷർഹിൽ മിൻഹാജ് എന്ന കൃതി രചിക്കുന്നത്. ഇമാം നവവിയുടെ മിൻഹാജുത്വാലിബീൻ എന്ന കൃതിയുടെ വ്യാഖ്യാനമായിരുന്നു ഈ കൃതി.
ഗുരുവര്യന്മാർ
* ഷെയ്ഖ് അബ്ദുൽ ഹഖ് അൽ സിൻബാത്വി
* ശംസുല് മഷ്ഹദി
* അശ്ശംസു സുംഹൂദി
* അൽ അമീനുൽ ഉമരി
* ശിഹാബുദ്ദീനുൽ റംലി
* അബുൽ ഹസനുൽ ബകരി
* അശ്ശംസുൽ കാനിൽ ളയ്‌റൂത്തീ
* ശിഹാബുബ്‌നു നജ്ജാരിൽ ഹംബലി
* ശിഹാബുബ്‌നു സ്വാഇഅ്
മരണം
ഹിജ്‌റ വർഷം 973ൽ മക്കയിൽ അന്തരിച്ചു. ജന്നതുൽ മുഅല്ലയിൽ സംസ്‌കരിച്ചു.
അവലംബം
വർഗ്ഗം:ഇസ്ലാമികപണ്ഡിതർ വർഗ്ഗം:ഹദീസ് പണ്ഡിതർ
സിസ്മി
Servizio per le Informazioni e la Sicurezza Militare (ചുരുക്കത്തിൽ SISMI, മിലിറ്ററി ഇന്റലിജൻസ് ആന്റ് സെക്യൂരിറ്റി സർവീസ്)1977-2007 മുതൽ ഇറ്റലിയുടെ സൈനിക ഇന്റലിജൻസ് ഏജൻസി ആയിരുന്നു. 2007 ആഗസ്റ്റ് 1 ന് ഇറ്റാലിയൻ ഇന്റലിജൻസ് സർവീസസ് അംഗീകരിച്ചതോടെ, സിസ്മിയ്ക്ക് പകരം ഏജൻസിയ ഇൻഫോർമാസോണി ഇ സിക്യൂറിയസാ എസ്റ്റേർണ (AISE) എന്നായി.
പുറം കണ്ണികൾ
വർഗ്ഗം:രഹസ്യാന്വേഷണസംഘടനകൾ‎
നികിത മിഖാൽകോവ്
ജനപ്രിയ റഷ്യൻ സംവിധായകനും നടനുമാണ് നികിത മിഖാൽകോവ്. (Ники́та Серге́евич Михалко́в; born 21 ഒക്ടോബർ 1945). റഷ്യയുടെ ദേശീയഗാനമെഴുതിയ പ്രമുഖ ബാലസാഹിത്യകാരൻ സെർജി മിഖാൽകോവിന്റെയും കവി നതാലിയ കൊഞ്ചലോവ്സ്ക്യയുടെയും  മകനായി മോസ്കോയിൽ ജനിച്ചു. ആന്ദ്രെ തർക്കോവ്സ്കിയുമായി സഹകരിച്ചു പ്രവർത്തിച്ചിരുന്ന വാസിലി സുരിക്കോവ് ഇദ്ദേഹത്തിന്റെ ജ്യേഷ്ഠ സഹോദരനാണ്. മികച്ച വിദേശ ചിത്രത്തിനുള്ള ഓസ്കർ നേടിയ നികിത മിഖാൽകോവിന്റെ ‘ബേണ്ഡ്‌ ബൈ സൺ’ (1994) റഷ്യയിലെ എക്കാലത്തേയും വലിയ പണംവാരിചിത്രമാണ്‌. ബേൺഡ് ബൈ ദ സൺ അദ്ദേഹത്തിന് കാനിലെ ഗ്രാൻപ്രീ പുരസ്കാരവും മികച്ച വിദേശ ചിത്രത്തിനുള്ള ഓസ്കറും നേടികൊടുത്തിട്ടുണ്ട്. ഇടത്ത്‌|ലഘുചിത്രം|നികിത മിഖാൽകോവും മകളും കാൻസ് ചലച്ചിത്രോത്സവത്തിൽ
പുറം കണ്ണികൾ
വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:റഷ്യൻ ചലച്ചിത്രസംവിധായകർ
പാൻ ആഫ്രിക്കനിസ്റ്റ്‌ കോൺഗ്രസ്‌
ദക്ഷിണാഫ്രിക്കയിലെ ഒരു രാഷ്ട്രീയ പാർട്ടിയാണ് പാൻ ആഫ്രിക്കനിസ്റ്റ് കോൺഗ്രസ് (പി.എ.സി (ഇംഗ്ലീഷ്:Pan Africanist Congress (PAC))). റോബർട്ട് സൊബുക്വെയുടെ നേതൃത്വത്തിലാണ് ഈ പാർട്ടി സ്ഥാപിച്ചത്. 1959 ഏപ്രിൽ 6ന് ആദ്യ യോഗം ചേർന്ന പാൻ ആഫ്രിക്കനിസ്റ്റ്‌ കോൺഗ്രസ്‌, ആഫ്രിക്കൻ നാഷണൽ കോൺഗ്രസിൽ നിന്നും വേർപിരിഞ്ഞ അംഗങ്ങളാണ് രൂപീകരിച്ചത്. ഈ യോഗത്തിൽ റോബർട്ട് സൊബുക്വെയെ ആദ്യ പ്രസിഡന്റായി തെരഞ്ഞെടുത്തു.
തിരഞ്ഞെടുപ്പു ഫലങ്ങൾ
! തിരഞ്ഞെടുപ്പ് ! ആകെ വോട്ടുകൾ ! ശതമാനം ! ലഭിച്ച സീറ്റുകൾ ! +/– ! സർക്കാർ ! 1994 ! 1999 ! 2004 ! 2009 ! 2014
വർഗ്ഗം:ദക്ഷിണാഫ്രിക്ക
പോട്രയിറ്റ് ഓഫ് ഇൻഫാന്റാ ഇസബെല്ല ക്ലാര യൂജീനിയ
പ്രൊഡക്ഷൻ
1609-ൽ പെഡ്രോ പൗലോ ഡി റിബെറ, 1599 ജൂണിൽ ബ്രസ്സൽസിലേക്കുള്ള യാത്രാമധ്യേ ജെനോവയിൽ തങ്ങുമ്പോൾ ഇൻഫാന്റാ ഇസബെല്ലയുടെ ഒരു ഛായാചിത്രം നിർമ്മിക്കുന്നതിന് ആൻഗ്വിസോളയെ പരാമർശിച്ചു അദ്ദേഹം പ്രസ്താവിച്ചു, ഇൻഫാന്റാ  "അവരുടെ ആർദ്രമായ വർഷങ്ങളിൽ അവൾക്ക് സംഭവിച്ച കാര്യങ്ങൾ ഓർത്തുകൊണ്ട് [കലാകാരനുമായി] ദിവസേന ദീർഘനേരം ചാറ്റ് ചെയ്തു." സ്പാനിഷ് ദർബാറിലെ ഛായാചിത്രകാരിയായിരുന്ന ആൻഗ്വിസോള ഇതു കൂടാതെ ഇസബെല്ലയുടെ അമ്മ വലോയിസിലെ എലിസബത്തിന്റെ ഛായാചിത്രവും നിർമ്മിച്ചു.
പിന്നീടുള്ള ചരിത്രം
കാർലിസ്റ്റ് ലക്ഷ്യത്തെ പിന്തുണച്ചതിന് 1835-ൽ പോർച്ചുഗലിലെയും സ്പെയിനിലെയും ഇൻഫന്റ് സെബാസ്റ്റ്യനിൽ നിന്ന് കണ്ടുകെട്ടിയ ചിത്രങ്ങളിൽ ഒന്നായിരിക്കാം ഈ ചിത്രം. 1865-ൽ, സ്പാനിഷ് ചിത്രകാരൻ അലോൺസോ സാഞ്ചസ് കൊയ്‌ലോയുടെ കടപ്പാടോടെ കാറ്റലോഗോ ഡെൽ മ്യൂസിയോ ഡി ലാ ട്രിനിഡാഡ് ഡി ക്രൂസാഡ വില്ലാമിൽ ഈ ചിത്രം 212-ാം നമ്പറായി പ്രത്യക്ഷപ്പെട്ടു. ആ കാറ്റലോഗിൽ കൊയ്‌ലോ ആരോപിക്കപ്പെടുന്ന സമാന മാനങ്ങളുള്ള ഒരു മനുഷ്യന്റെ ഛായാചിത്രവും ഉൾപ്പെടുത്തിയിട്ടുണ്ട്. 1861-ൽ ഇൻഫാന്റാ ഇസബെല്ലയുടെ ഛായാചിത്രവും മറ്റ് ചിത്രങ്ങളും സെബാസ്റ്റ്യൻ പുനഃസ്ഥാപിച്ചു. 1868-ൽ അത് അതിന്റെ നിലവിലെ ഉടമയ്ക്ക് കൈമാറുകയും 1882-ൽ എംബസിയിൽ ആദ്യമായി തൂക്കുകയും ചെയ്തു.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ഉക്രൈനിയൻ ഭാഷ
ഉക്രൈനിയൻ ഭാഷ (українська мова ukrayins'ka mova, ) ഒരു കിഴക്കൻ സ്ലാവിക് ഭാഷയാണ്. ഉക്രൈനിലെ ഔദ്യോഗിക ഭാഷയും ഉക്രൈനിയൻ ജനതയുടെ പ്രധാന ഭാഷയുമാണിത്. സിറിലിക് ലിപിയുടെ ഒരു വകഭേദമാണ് (ഉക്രൈനിയൻ അക്ഷരമാല കാണുക) ഈ ഭാഷ എഴുതുവാനായി ഉപയോഗിക്കുന്നത്.
കീവൻ റൂസ് എന്ന മദ്ധ്യകാലഘട്ടത്തിലെ രാജ്യത്തിൽ സംസാരിച്ചിരുന്ന ഓൾഡ് ഈസ്റ്റ് സ്ലാവിക് എന്ന ഭാഷയിൽ നിന്നാണ് ഉക്രൈനിയൻ ഭാഷ പരിണമിച്ചുണ്ടായത്. 1804 മുതൽ റഷ്യൻ വിപ്ലവം വരെ ഉക്രൈനിയൻ ഭാഷ റഷ്യൻ സാമ്രാജ്യത്തിലെ സ്കൂളുകളിൽ നിരോധിക്കപ്പെട്ടിരുന്നു. ഉക്രൈന്റെ ഏറ്റവും വലിയ ഒരു ഭാഗമായ നൈപർ ഉക്രൈൻ (ഉക്രൈന്റെ മദ്ധ്യഭാഗവും കിഴക്കൻ പ്രദേശവും തെക്കൻ പ്രദേശവും) ഈ സമയത്ത് റഷ്യൻ സാമ്രാജ്യത്തിന്റെ ഭാഗമായിരുന്നു. പടിഞ്ഞാറൻ ഉക്രൈനിൽ ഈ ഭാഷ ഒരിക്കലും നിരോധിക്കപ്പെട്ടിട്ടില്ലാത്തതിനാൽ നിത്യജീവിതത്തിലും നാടൻ പാട്ടുകളിലും, സംഗീതജ്ഞന്മാരിലും എഴുത്തുകാരിലും മറ്റും വലിയ സ്വാധീനമുണ്ടാകുന്ന സാഹചര്യമുണ്ടായി.
ഉക്രൈനിയൻ, ബെലാറൂസിയൻ എന്നീ ഭാഷകൾക്ക് 84% പൊതുവായ പദസമ്പത്താണുള്ളത്. പോളിഷ് ഭാഷയുടെ കാര്യത്തിൽ ഇത് 70%, സെർബോ-ക്രോയേഷ്യൻ ഭാഷകളിൽ 68%, സ്ലൊവാക് ഭാഷയിൽ 66%, റഷ്യൻ ഭാഷയുമായി 62% എന്നിങ്ങനെയാണ്. റഷ്യൻ, ബെലറൂസിയൻ, ഉക്രൈനിയൻ എന്നീ ഭാഷകൾ സംസാരിക്കുന്നവർക്ക് ഒരു പരിധിവരെ പരസ്പരം മനസ്സിലാക്കാൻ സാധിക്കും.
പുറത്തേയ്ക്കുള്ള കണ്ണികൾ
വർഗ്ഗം:ഉക്രൈനിയൻ ഭാഷ വർഗ്ഗം:അസർബയ്ജാനിലെ ഭാഷകൾ വർഗ്ഗം:ക്രൊയേഷ്യയിലെ ഭാഷകൾ വർഗ്ഗം:കാനഡയിലെ ഭാഷകൾ വർഗ്ഗം:ഹംഗറിയിലെ ഭാഷകൾ വർഗ്ഗം:കസാഖ്സ്ഥാനിലെ ഭാഷകൾ വർഗ്ഗം:റഷ്യയിലെ ഭാഷകൾ വർഗ്ഗം:പോളണ്ടിലെ ഭാഷകൾ വർഗ്ഗം:റൊമാനിയയിലെ ഭാഷകൾ വർഗ്ഗം:സെർബിയയിലെ ഭാഷകൾ വർഗ്ഗം:സ്ലോവാക്യയിലെ ഭാഷകൾ വർഗ്ഗം:ട്രാൻസ്‌നിസ്ട്രിയയിലെ ഭാഷകൾ വർഗ്ഗം:അമേരിക്കൻ ഐക്യനാടുകളിലെ ഭാഷകൾ വർഗ്ഗം:ഉക്രൈനിലെ ഭാഷകൾ വർഗ്ഗം:ഇന്തോ-യൂറോപ്യൻ ഭാഷകൾ
ആർഡീസിയ
പ്രിമുലേസീ സസ്യകുടുംബത്തിലെ ഒരു ജനുസാണ് ആർഡീസിയ (Ardisia). (coralberry അല്ലെങ്കിൽ marlberry). മുന്നേ മിർസിനേസീ കുടുംബത്തിലായിരുന്ന ഇതിനെ ഇപ്പോൾ മിർസീൻ ഉപകുടുംബമായ മിർസിനോയ്‌ഡേയിൽ  ആണ് പെടുത്തിയിരിക്കുന്നത്. ഇവ അമേരിക്കകളിലും, ഏഷ്യയിലും, ആസ്ത്രേലിയയിലും, പസഫിൿ ദ്വീപുകളിലും കാണപ്പെടുന്നു. പ്രധാനമായും ഉഷ്ണമേഖലയിലാണ് ഇവയെ കാണുന്നത്. 400 മുതൽ 500 വരെ സ്പീഷിസുകൾ ഉണ്ട്.
These are trees, shrubs, and subshrubs. Most have alternately arranged leaves. Flowers are borne in many forms of inflorescence. The flowers have usually 4 or 5 green sepals and a bell-shaped corolla of usually 4 or 5 white or pink petals. The fruit is a somewhat fleshy drupe. The defining characteristic of the genus is the small tube formed at the center of the flower by the stamens, which are joined at their bases.
ആർഡീസിയ ജപോണിക എന്ന സ്പീഷിസ് (Chinese: 紫金牛; pinyin: zǐjīn niú) ചൈനയിലെ നാട്ടുവൈദ്യത്തിലെ പ്രധാനപ്പെട്ട 50 ഓഷധികളിൽ ഒന്നാണ്.
Accepted species
താഴെക്കാണുന്ന സ്പീഷിസുകൾ ആണ് ആർഡിസിയയിലുള്ളത് :
ഈ ജനുസിൽ തന്നെയാണോ എന്ന് തീരുമാനമാവാത്ത സ്പീഷിസുകൾ
തീരുമാനമാവാത്ത അവസ്ഥയിലുള്ള സ്പീഷിസുകൾ.
അവലംബം
വർഗ്ഗം:സസ്യജനുസുകൾ
ജലാലുദ്ദീൻ സുയൂത്വി
പ്രമുഖ ഇസ്ലാമിക പണ്ഡിതനും വിവിധ ഗ്രന്ഥങ്ങളുടെ കർത്താവുമാണ് ജലാലുദ്ധീൻ  സുയൂഥ്വി. ഇസ്‌ലാമിക കർമശാസ്ത്രം, ഹദീസ്, സാഹിത്യം, ഭാഷ തുടങ്ങിയ മേഖലകളിൽ അദ്ദേഹത്തിന് നിരവധി ഗ്രന്ഥങ്ങൾ ഉണ്ട്. ഹിജ്‌റ 849-ൽ റജബ് മാസത്തിന്റെ തുടക്കത്തിലെ ഒരു ഞായറാഴ്ച മഗ്‌രിബിന് ശേഷമാണ് അദ്ദേഹം ജനിക്കുന്നത്. ഈജിപ്തിലെ സുയൂത്വ് എന്ന സ്ഥലത്ത് ജനിച്ചത് കാരണം അതിലേക്ക് ചേർത്തിയാണ് ഇമാം സുയൂത്വി എന്ന് വിളിക്കുന്നത്. യഥാർത്ഥ നാമം അബ്ദുറഹ്മാൻ എന്നും സ്ഥാനപ്പേര് ജലാലുദ്ദീൻ എന്നുമാണ്. അബുൽഫള്ൽ എന്ന ഓമനപ്പേരും അദ്ദേഹത്തിനുണ്ട്.
ആലൂ പൊറോട്ട
പോഷക സമൃദ്ധവും സ്വാദിഷ്ഠവുമായ ഒരു ഇന്ത്യൻ പ്രഭാത-ഭക്ഷണമാണ് ആലൂ പൊറോട്ട (Hindi: आलू पराठा, Marathi: बटाटा पराठा , Urdu: آلو پراٹھا  ‎) ("potato paratha"). സാധാരണയായി ഉത്തരേന്ത്യയിലും പാകിസ്താനിലും ആണ് ഇത് പ്രചാരത്തിലുള്ളത്. പേരുപോലെ തന്നെ ഉരുളക്കിഴങ്ങാണ് ഇതിലെ പ്രധാന ചേരുവ. ഉടച്ചെടുത്ത ഉരുളക്കിഴങ്ങിൽ മസാല ചേർത്ത മിശ്രിതം പുളിക്കാത്ത ഗോതമ്പ് മാവ് പരത്തി അതിനോടു കൂടെ ഉരുളക്കിഴങ്ങ് മിശ്രിതവും ചേർത്ത് പരത്തിയ ശേഷം നെയ് ചേർത്ത് തവ യിൽ ചുട്ടെടുത്താണ് ആലൂ പൊറോട്ട ഉണ്ടാക്കുന്നത്. വെണ്ണ, ചട്നി, തൈര്, അച്ചാറുകൾ എന്നിവയോടു കൂടെ ആലൂ പൊറോട്ട വിളമ്പാറുണ്ട്.
അവലംബം
വർഗ്ഗം:ഇന്ത്യൻ ബ്രഡ് വിഭവങ്ങൾ വർഗ്ഗം:ഇന്ത്യൻ ഭക്ഷണവിഭവങ്ങൾ
നവാഡ, ബീഹാർ
ചരിത്രം
നവാഡ, തെക്കൻ ബീഹാറിൻറെ ഭാഗങ്ങൾ ഉൾപ്പെട്ട പുരാതന മഗധ ദേശത്തിൻറെ ഭാഗമായിരുന്നു. നവാഡ എന്ന പേരിനു നിദാനം പുരാതന നാമമായ നൌ-അബാഡ് അല്ലെങ്കിൽ "പുതിയ പട്ടണം" എന്നാണ്. എലിയട്ട് മാർക്കറ്റ് എന്നാണീ പ്രദേശം പണ്ടുകാലത്ത് പരക്കെ അറിയപ്പെട്ടിരുന്നത്. ഈസ്റ്റ് ഇന്ത്യാ കമ്പനിയുടെ കീഴിലാകുന്നതിനു മുമ്പ് ഇവിടം ഭരിച്ചിരുന്നത് ഹിസ്വയിലെ സ്വതന്ത്രരാജാക്കന്മാരായിരുന്നു.
ഭൂമിശാസ്ത്രം
= ജനസംഖ്യ = 2011 ലെ സെൻസസ് പ്രകാരം നെവാഡ പട്ടണത്തിലെ ആകെ ജനസംഖ്യ 109,141 ആൺ്. സ്ത്രീപുരുഷ അനുപാതം 1,000 പുരുഷന്മാർക്ക് 957 സ്ത്രീകൾ എന്ന തോതിലാണ്.പട്ടണത്തിലെ സാക്ഷരത 67 ശതമാനമാണ്. ഇത് ദേശീയ ശരാശരിയായ 63.5 ശതമാനത്തേക്കാൾ കൂടുതലാണ്. പുരുഷന്മാരുടെ സാക്ഷരത 81 ശതമാനവും സ്ത്രീകളുടേത് 67 ശതമാനവുമാണ്. പട്ടണത്തിലെ ജനസംഖ്യയിലെ 17 ശതമാനം പേർ 6 വയസിനു താഴെയുള്ളവരാണ് ഹിന്ദി, മഗാഹി, ഉർദു എന്നിവയാണ് പ്രധാന സംസാര ഭാക്ഷകൾ.
ആഫ്രിക്കക്കുവേണ്ടിയുള്ള മത്സരം
]] പുതിയ സാമ്രാജ്യത്വത്തിന്റെ കാലത്ത് 1881 മുതൽ 1914 വരെ ആഫ്രിക്കൻ ഭൂഭാഗങ്ങൾ കൈവശപ്പെടുത്താനും വിഭജിക്കാനും കോളനിവത്കരിക്കാനും വേണ്ടി യൂറോപ്യൻ ശക്തികൾ തമ്മിൽ നടന്ന മത്സരമാണ് ആഫ്രിക്കക്കുവേണ്ടിയുള്ള മത്സരം എന്ന് ചരിത്രത്തിൽ കുറിക്കപ്പെട്ടിരിക്കുന്നത്. ആഫ്രിക്കയുടെ വിഭജനം എന്നും ആഫ്രിക്കയുടെ പിടിച്ചടക്കൽ എന്നും ചിലർ ഇതിനെ വിശേഷിപ്പിക്കുന്നു. 1870 ആഫ്രിക്കയുടെ 10 % മാത്രം കയ്യാളിയിരുന്ന യൂറോപ്യൻ ശക്തികൾ 1914 ആയപ്പോൾ ആഫ്രിക്കയുടെ 90 % ഭാഗവും അവരുടെ കീഴിലാക്കിയിരുന്നു. അബിസീനിയ, ലൈബീരിയ എന്നീ രാജ്യങ്ങൾ മാത്രമേ സ്വതന്ത്രരായി നിന്നിരുന്നുള്ളൂ.ഈ മത്സരത്തിനായുള്ള പ്രചോദനങ്ങൾ പലതായിരുന്നു. രാജ്യത്തിന്റെ പ്രശസ്തി, രാജ്യങ്ങൾ തമ്മിലുള്ള കിടമത്സരം, മതപരിവർത്തനപ്രവർത്തനങ്ങൾ, ആഫ്രിക്കയിലെ ആഭ്യന്തര രാഷ്ട്രീയം എന്നിവ അതിൽ ചിലതാണ്.
അയ്മനം ജോൺ
മലയാള ചെറുകഥാകൃത്താണ് അയ്മനം ജോൺ (ജനനം: 10 ഏപ്രിൽ 1953). ഇതര ചരാചരങ്ങളുടെ ചരിത്രപുസ്തകങ്ങൾ എന്ന കൃതിക്ക് 2017 ലെ ഏറ്റവും മികച്ച ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.
ആഫ്രിക്കക്കുവേണ്ടിയുള്ള മത്സരം
1884ൽ നടന്ന ബെർലിൻ കോൺഫറൻസ് ആഫ്രിക്കയിലെ യൂറോപ്യൻ കോളനിവത്കരണവും വ്യാപാരവും ക്രമപ്പെടുത്തി. ഇത് ആഫ്രിക്കക്കുവേണ്ടിയുള്ള മത്സരത്തിന്റെ പാരമ്യമായി കണക്കാക്കപ്പെടുന്നു.യൂറോപ്യൻ സാമ്രാജ്യങ്ങൾ തമ്മിൽ പത്തൊൻപതാം നൂറ്റാണ്ടിന്റെ അവസാനം നില നിന്നിരുന്ന രാഷ്ട്രീയവും സാമ്പത്തികവുമായ ശത്രുത യുദ്ധത്തിലേക്കെത്താതിരിക്കാനായാണ് ആഫ്രിക്കയെ അവർ പങ്കുവെച്ചെടുത്തത്. തുടക്കത്തിൽ സൈനിക ശക്തിയും സാമ്പത്തിക മേധാവിത്വവും മൂലമുള്ള അനൗദ്യോഗിക സാമ്രാജ്യത്വമാണ് നിലവിലിരുന്നതെങ്കിലും വർഷങ്ങൾ കഴിഞ്ഞപ്പോൾ കോളനികളുടെ മേൽ പ്രത്യക്ഷ ഭരണം നടത്തിക്കൊണ്ട് യൂറോപ്യൻ ശക്തികൾ പൂർണ്ണ സാമ്രാജ്യത്വം കാഴ്ചവെച്ചു.
അയ്മനം ജോൺ
ജീവിതരേഖ
1953-ൽ അയ്‌മനത്ത്‌ ജനിച്ചു. കോട്ടയം സി. എം. എസ്‌. കോളജിൽ വിദ്യാർത്ഥിയായിരിക്കവേ, 1972-ൽ മാതൃഭൂമി വിഷുപതിപ്പ്‌ സാഹിത്യമത്സരത്തിൽ ഒന്നാം സമ്മാനം നേടിയ ‘ക്രിസ്‌മസ്‌ മരത്തിന്റെ വേര്‌’ എന്ന കഥയിലൂടെ കഥാസാഹിത്യത്തിൽ രംഗപ്രേവേശം. പിൽക്കാലത്ത്‌ നീണ്ട ഇടവേളകൾ വിട്ട്‌ എഴുതിയ കുറച്ചു മാത്രം കഥകൾ. ക്രിസ്‌മരത്തിന്റെ വേര്‌‘ എന്ന പേരിൽ ഏകകഥാസമാഹാരം. ജോണിന്റെ ഓർമ്മകളുടെ പുസ്തകമാണ് 'എന്നിട്ടുമുണ്ട് താമരപ്പൊയ്കകൾ'. സ്വന്തം നാടായ അയ്മനത്തെയും കോട്ടയത്തെയും താൻ നടത്തിയ ദേശാടനങ്ങളെയും കുറിച്ചുള്ള കുറിപ്പുകളാണ് ഈ പുസ്തകത്തിൽ ഉൾക്കൊള്ളിച്ചിരിക്കുന്നത്.
കേന്ദ്രസർക്കാരിന്റെ ഓഡിറ്റ്‌ വകുപ്പിൽ സീനിയർ ഓഡിറ്റ്‌ ഓഫീസറായി വിരമിച്ചു.
ആഫ്രിക്കക്കുവേണ്ടിയുള്ള മത്സരം
അവലംബം
വർഗ്ഗം:ആഫ്രിക്കയുടെ ചരിത്രം
അയ്മനം ജോൺ
കൃതികൾ
കഥാസമാഹാരങ്ങൾ
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:1953-ൽ ജനിച്ചവർ വർഗ്ഗം:ഏപ്രിൽ 10-ന് ജനിച്ചവർ വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കോയിക്കൽ കൊട്ടാരം
ലഘുചിത്രം|കോയിക്കൽ കൊട്ടാരം തിരുവനന്തപുരം ജില്ലയിൽ നെടുമങ്ങാട് സ്ഥിതി ചെയ്യുന്ന ഒരു കൊട്ടാരമാണ് കോയിക്കൽ കൊട്ടാരം. 1670കളിൽ വേണാടിന്റെ റീജന്റായിരുന്ന ഉമയമ്മറാണിയുടെ (പേരകം സ്വരൂപം - വേണാടിന്റെ താവഴി) കൊട്ടാരമാണിതെന്നു കരുതുന്നു. മുകിലൻ (മുഗളൻ എന്നതിന്റെ തത്ഭവം) എന്ന ഒരു മുസ്ലിം പോരാളി റാണിയുടെ ഭരണകാലത്ത് തിരുവനന്തപുരത്തിനു സമീപം വരെ സൈന്യസമേതം ആക്രമിച്ച് മണകാട് തമ്പടിച്ചു. അതോടെ റാണിക്ക് തിരുവനന്തപുരം വിട്ട് നെടുമങ്ങാട് നിലയുറപ്പിക്കേണ്ടി വന്നു, അന്നു പണിത കോട്ടാരമാണിതെന്നാണു കരുതുന്നതു്. കേരളസർക്കാർ വക ഒരു ചരിത്ര സംരക്ഷിത സ്മാരകമാണിപ്പോൾ. 1992 മുതൽ ഒരു ഫോക്‌ലോർ മ്യൂസിയവും, ന്യൂമിസ്മാറ്റിക് ‌(നാണയ) മ്യൂസിയവും പ്രവർത്തിച്ചുവരുന്നു.
അവലംബം
വർഗ്ഗം:കേരളത്തിലെ കൊട്ടാരങ്ങൾ വർഗ്ഗം:തിരുവനന്തപുരത്തെ കൊട്ടാരങ്ങൾ
കാതറിൻ മഹെർ
വിദ്യാഭ്യാസം
കെയ്റോയിലെ അമേരിക്കൻ സർവ്വകലാശാലയിലെ അറബിൿ ഭാഷാ ഇൻസ്റ്റിറ്റ്യൂട്ടിൽ 2002 മുതൽ 2003 വരെയും തുടർന്ന് 2003 മുതൽ ന്യൂയോർക് സർവ്വകലാശാലയിലെ ന്യൂയോർക് സർവ്വകലാശാല ആർട്സ് ആന്റ് സയൻസ് കോളേജിലും പഠനം നടത്തിയ ഇവർക്ക് 2005 -ൽ അവിടെ നിന്ന് ബിരുദം ലഭിക്കുകയും ചെയ്തു.
പുറത്തേക്കുള്ള കണ്ണികൾ:
വർഗ്ഗം:വിക്കിമീഡിയ ഫൗണ്ടേഷൻ വർഗ്ഗം:1983-ൽ ജനിച്ചവർ
കാംപെ
ഗ്രീക്ക് പുരാണത്തിൽ, കാംപെ അല്ലെങ്കിൽ കാമ്പെ (/ˈkæmpiː/; ഗ്രീക്ക്: Κάμπη) ഒരു  രാക്ഷസിയായിരുന്നു. യുറാനസ് അവിടെ തടവിലാക്കിയിരുന്ന സൈക്ലോപ്‌സ്, ഹെകാടോൻചെയേഴ്‌സ് എന്നിവരുടെ ടാർട്ടറസിലെ കാവൽക്കാരിയായിരുന്നു അവർ. കാമ്പെയിലെ തടവുകാരുടെ സഹായത്തോടെ ടൈറ്റനോമാച്ചിയിൽ-ടൈറ്റൻസിനെതിരായ മഹായുദ്ധത്തിൽ-വിജയിക്കുമെന്ന് സിയൂസിനോട് പ്രവചിച്ചപ്പോൾ, അദ്ദേഹം കാമ്പെയെ കൊന്നു. സൈക്ലോപ്പുകളേയും ഹെകാടോൻചെയേഴ്സിനേയും മോചിപ്പിച്ചു. തുടർന്ന് സിയൂസിനെ പരാജയപ്പെടുത്താൻ ക്രോണസിനെ സഹായിച്ചു.
പേര്
ഗ്രീക്ക് ഗ്രന്ഥങ്ങളിൽ നൽകിയിരിക്കുന്ന പേര് Κάμπη ആണ്. ആദ്യ അക്ഷരത്തിൽ ഉച്ചാരണമുണ്ട്. കാറ്റർപില്ലർ അല്ലെങ്കിൽ പട്ടുനൂൽ എന്നതിന്റെ ഗ്രീക്ക് പദമാണ് κάμπη. ഇത് ഒരുപക്ഷേ ഹോമോഫോണുമായി ബന്ധപ്പെട്ടതാകാം (രണ്ടാമത്തെ അക്ഷരത്തിലെ ഉച്ചാരണത്തോടെ) അതിന്റെ ആദ്യ അർത്ഥം നദിയുടെ വളവുകൾ ആണ്. കൂടാതെ പൊതുവെ ഏതെങ്കിലും തരത്തിലുള്ള ചരിവ്‌ അല്ലെങ്കിൽ വളവ് എന്നാണ് അർത്ഥമാക്കുന്നത്.
ഉറവിടങ്ങൾ
സൈക്ലോപ്‌സ്, ഹെകാറ്റോൺചെയർസ് എന്നിവരെ തടവിലാക്കിയതിനെ കുറിച്ചും പിന്നീട് സിയൂസ് അവരെ മോചിപ്പിച്ചതിനെ കുറിച്ചും ഹെസിയോഡിന്റെ തിയോഗോണിയിൽ നാം ആദ്യം കേൾക്കുന്നു. എന്നിരുന്നാലും, ക്യാമ്പെയെക്കുറിച്ചോ തടവുകാർക്കുള്ള കാവൽക്കാരനെക്കുറിച്ചോ ഹെസിയോഡ് പരാമർശിക്കുന്നില്ല. ഈ സംഭവങ്ങൾ നഷ്ടപ്പെട്ട ഇതിഹാസ കാവ്യമായ ടൈറ്റനോമാച്ചിയിലും പറഞ്ഞിരിക്കാം, അപ്പോളോഡോറസ് എന്ന മിഥോഗ്രാഫർ തന്റെ യുദ്ധവിവരണത്തെ അടിസ്ഥാനമാക്കിയായിരിക്കാം.
അവലംബം
വർഗ്ഗം:ഗ്രീക്ക് പുരാണകഥാപാത്രങ്ങൾ
വനെസ്സ (മില്ലൈസ് പെയിൻറിംഗ്)
ലിവർപൂളിൽ സുഡ്ലി ഹൗസിൽ ജോൺ എവെറെറ്റ് മില്ലെയ്സ് ചിത്രീകരിച്ച ഒരു ചിത്രം ആണ് വനെസ്സ. ജൊനാഥൻ സ്വിഫ്റ്റിൻറെ അടുത്ത സുഹൃത്തും ലേഖികയുമായ എസ്ഥേർ വാൻഹോംറിഗിനെ (1688-1723) ചിത്രീകരിക്കുന്ന ഒരു ഫാൻസി ചിത്രമാണ് ഇത്. എസ്ഥേർ വാൻഹോംറിഗ് അപരനാമമായ "സ്വിഫ്റ്റ്സ് വനെസ്സ" എന്നറിയപ്പെടുന്നു. എസ്ഥേർ അവരുടെ ലേഖനങ്ങൾ പ്രസിദ്ധീകരിച്ചപ്പോഴുള്ള ഒരു ഫിക്ഷൻ പേരിലാണ് വനെസ്സ എന്ന് അറിയപ്പെടുന്നത്. പോർട്രെയ്റ്റ് പൂർണമായും സാങ്കൽപ്പികമാണ്.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
64-ബിറ്റ് കമ്പ്യൂട്ടിംഗ്
കമ്പ്യൂട്ടർ ആർക്കിടെക്ചറിൽ, 64-ബിറ്റ് സംഖ്യകൾ, മെമ്മറി വിലാസങ്ങൾ അല്ലെങ്കിൽ മറ്റ് ഡാറ്റ യൂണിറ്റുകൾ 64 ബിറ്റ് (8 ഒക്റ്ററ്റുകൾ) വൈഡാണുള്ളത്. കൂടാതെ, 64-ബിറ്റ് സിപിയു, എ‌എൽ‌യു ആർക്കിടെക്ചറുകൾ രജിസ്റ്ററുകൾ, വിലാസ ബസുകൾ അല്ലെങ്കിൽ ആ വലിപ്പത്തിലുള്ള ഡാറ്റ ബസുകൾ എന്നിവ അടിസ്ഥാനമാക്കിയുള്ളവയാണ്. 64-ബിറ്റ് മൈക്രോകമ്പ്യൂട്ടറുകളിൽ 64-ബിറ്റ് മൈക്രോപ്രൊസസ്സറുകൾ സാധാരണമാണ്. സോഫ്റ്റ്‌വേർ കാഴ്ചപ്പാടിൽ, 64-ബിറ്റ് കമ്പ്യൂട്ടിംഗ് എന്നാൽ 64-ബിറ്റ് വിർച്വൽ മെമ്മറി വിലാസങ്ങളുള്ള കോഡ് ഉപയോഗിക്കുക എന്നാണ്. എന്നിരുന്നാലും, എല്ലാ 64-ബിറ്റ് നിർദ്ദേശ സെറ്റുകളും പൂർണ്ണ 64-ബിറ്റ് വിർച്വൽ മെമ്മറി വിലാസങ്ങളെ പിന്തുണയ്ക്കുന്നില്ല; x86-64, എആർഎംവി8(ARMv8) എന്നിവ 48 ബിറ്റ് വിർച്വൽ വിലാസത്തെ മാത്രമേ പിന്തുണയ്ക്കൂ, ബാക്കിയുള്ള 16 ബിറ്റുകൾ വിർച്വൽ വിലാസത്തിന് 0 അല്ലെങ്കിൽ എല്ലാം 1 ആയിരിക്കണം, കൂടാതെ നിരവധി 64-ബിറ്റ് ഇൻ‌സ്ട്രക്ഷൻ സെറ്റുകൾ‌ 64 ബിറ്റുകളിൽ‌ കുറഞ്ഞ ഫിസിക്കൽ‌ മെമ്മറി വിലാസത്തെ പിന്തുണയ്‌ക്കുന്നു.
64-ബിറ്റ് എന്ന പദം ഒരു തലമുറ കമ്പ്യൂട്ടറിനെ വിവരിക്കുന്നു, അതിൽ 64-ബിറ്റ് പ്രോസസ്സറുകൾ ഒരു മാനദണ്ഡമാണ്. കമ്പ്യൂട്ടർ ആർക്കിടെക്ചർ, ബസുകൾ, മെമ്മറി, സിപിയുകൾ എന്നിവയുടെ ചില ക്ലാസുകളെ നിർവചിക്കുന്ന ഒരു പദ വലിപ്പമാണ് 64 ബിറ്റുകൾ, കൂടാതെ വിപുലീകരണത്തിലൂടെ അവയിൽ പ്രവർത്തിക്കുന്ന സോഫ്റ്റ്‌വേർ. 64-ബിറ്റ് സിപിയുകൾ 1970 കൾ മുതൽ (ക്രേ -1, 1975) സൂപ്പർകമ്പ്യൂട്ടറുകളിലും 1990 കളുടെ തുടക്കം മുതൽ കുറച്ച ഇൻസ്ട്രക്ഷൻ സെറ്റ് കമ്പ്യൂട്ടിംഗ് (ആർ‌ഐ‌എസ്‌സി) അടിസ്ഥാനമാക്കിയുള്ള വർക്ക്സ്റ്റേഷനുകളിലും സെർവറുകളിലും ഉപയോഗിക്കുന്നു, പ്രത്യേകിച്ച് എം‌പി‌എസ് ആർ‌4000, ആർ‌8000, ആർ‌10000, ഡി‌ഇ‌സി ആൽ‌ഫ, സൺ അൾട്രാസ്പാർക്ക്, ഐബിഎം ആർഎസ്64(RS64), POWER3, പിന്നീടുള്ള പവർ(POWER) മൈക്രോപ്രൊസസ്സറുകൾ. 2003 ൽ, 64-ബിറ്റ് സിപിയുകൾ (മുമ്പ് 32-ബിറ്റ്) മുഖ്യധാരാ പേഴ്സണൽ കമ്പ്യൂട്ടർ വിപണിയിൽ x86-64 പ്രോസസ്സറുകളുടെയും പവർപിസി ജി 5 രൂപത്തിലും അവതരിപ്പിച്ചു, കൂടാതെ 2012 ൽ സ്മാർട്ട്‌ഫോണുകളെയും ടാബ്‌ലെറ്റിനെയും ലക്ഷ്യമാക്കി ആം ആർക്കിടെക്ചറിലേക്ക് അവതരിപ്പിച്ചു. കമ്പ്യൂട്ടറുകൾ, 2013 സെപ്റ്റംബർ 20 ന് ആദ്യമായി വിറ്റത്, ഒരു സിസ്റ്റം ഓൺ എ ചിപ്പായ (SoC) ARMv8-A ആപ്പിൾ എ 7 സിസ്റ്റം നൽകുന്ന ഐഫോൺ 5 എസിലാണ്.
64-ബിറ്റ് രജിസ്റ്ററിന് 264 (18 ക്വിന്റില്യനിൽ കൂടുതൽ അല്ലെങ്കിൽ 1.8 × 1019) വ്യത്യസ്ത മൂല്യങ്ങൾ കൈവശം വയ്ക്കാൻ കഴിയും. 64 ബിറ്റുകളിൽ‌ സംഭരിക്കാൻ‌ കഴിയുന്ന ഇൻ‌റിജർ‌ മൂല്യങ്ങളുടെ ശ്രേണി ഉപയോഗിക്കുന്ന ഇൻ‌റിജർ‌ പ്രാതിനിധ്യത്തെ ആശ്രയിച്ചിരിക്കുന്നു. ഏറ്റവും സാധാരണമായ രണ്ട് പ്രാതിനിധ്യങ്ങൾക്കൊപ്പം, ശ്രേണി 0 മുതൽ 18,446,744,073,709,551,615 (264 - 1) വരെയാണ് (ഒപ്പിടാത്ത) ബൈനറി നമ്പറായി പ്രതിനിധീകരിക്കുന്നതിനും, -9,223,372,036,854,775,808 (−263) കൂടി രണ്ടിന്റെ പൂരകമായിയിട്ടുള്ള പ്രാതിനിധ്യം 9,223,372,036,854,775,807 (263 − 1)വരെയാണ് അതിനാൽ, 64-ബിറ്റ് മെമ്മറി വിലാസങ്ങളുള്ള ഒരു പ്രോസസ്സറിന് 264 ബൈറ്റുകൾ (= 16 എക്സാബൈറ്റുകൾ) നേരിട്ട് ബൈറ്റ്-അഡ്രസ് ചെയ്യാവുന്ന മെമ്മറിയിലേക്ക് പ്രവേശിക്കാൻ കഴിയും.
കൂടുതൽ യോഗ്യതകളില്ലാതെ, 64-ബിറ്റ് കമ്പ്യൂട്ടർ ആർക്കിടെക്ചറിന് സാധാരണയായി 64 ബിറ്റ് വിസ്‌തൃതിയുള്ള സംഖ്യ, വിലാസ പ്രോസസർ രജിസ്റ്ററുകൾ ഉണ്ട്, ഇത് 64-ബിറ്റ് ഡാറ്റ തരങ്ങൾക്കും വിലാസങ്ങൾക്കും നേരിട്ടുള്ള പിന്തുണ അനുവദിക്കുന്നു. എന്നിരുന്നാലും, ഒരു സിപിയുവിന് ബാഹ്യ ഡാറ്റാ ബസുകളോ രജിസ്റ്ററുകളിൽ നിന്ന് വ്യത്യസ്ത വലിപ്പമുള്ള വിലാസ ബസ്സുകളോ ഉണ്ടായിരിക്കാം, അതിലും വലുത് (32-ബിറ്റ് പെന്റിയത്തിന് 64-ബിറ്റ് ഡാറ്റ ബസ് ഉണ്ടായിരുന്നു, ഉദാഹരണത്തിന്. 64-ബിറ്റ് ഫ്ലോട്ടിംഗ്-പോയിൻറ് നമ്പറുകൾ പോലുള്ള നിമ്ന തലത്തിലുള്ള ഡാറ്റ തരങ്ങളുടെ വലിപ്പത്തെയും ഈ പദം സൂചിപ്പിക്കാം.
ആർക്കിടെക്ചറൽ ഇംപ്ലിക്കേഷൻസ്
പ്രോസസ്സർ‌ രജിസ്റ്ററുകൾ‌ സാധാരണയായി നിരവധി ഗ്രൂപ്പുകളായി തിരിച്ചിരിക്കുന്നു: ഇൻ‌റിജർ‌, ഫ്ലോട്ടിംഗ്-പോയിൻറ്, സിംഗിൾ‌-ഇൻ‌സ്ട്രക്ഷൻ-മൾട്ടിപ്പിൾ-ഡാറ്റ (സിം‌ഡി), നിയന്ത്രണം, അഡ്രസ്സ് അരിതമെറ്റിക്കിനായുള്ള പ്രത്യേക രജിസ്റ്ററുകൾ‌, വിലാസത്തിനോ, സൂചികയ്ക്കോ അല്ലെങ്കിൽ‌ ബേസ് രജിസ്റ്റേഴ്സിസിനോ വിവിധ ഉപയോഗങ്ങളും പേരുകളും ഉണ്ടായിരിക്കാം.
അവലംബം
വർഗ്ഗം:കമ്പ്യൂട്ടർ സംഖ്യാഗണിതം
തോബിയാസ് സ്റ്റിമ്മർ
തോബിയാസ് സ്റ്റിമ്മർ (ജീവിതകാലം :7 ഏപ്രിൽ 1539 മുതൽ 4 ജനുവരി 1584 വരെ) ഒരു സ്വിസ് ചിത്രകാരനായിരുന്നു. അദ്ദേഹത്തിന്റെ ഏറ്റവും പ്രശസ്തമായ സൃഷ്ടിയായി കണക്കാക്കപ്പെടുന്നത് സ്ട്രാസ്ബർഗിലെ ജ്യോതിശാസ്ത്ര ഘടികാരത്തിലെ ചിത്രരചനയാണ്. അദ്ദേഹം സ്ട്രോസ്ബർഗിൽവച്ച് അന്തരിച്ചു.
ഷാഫ്ഹൗസനിൽ ജനിച്ച അദ്ദേഹം ഷാഫ്ഹൗസെൻ, സ്ട്രാസ്ബർഗ്, ബാഡൻ ബാഡൻ എന്നി നഗരങ്ങളിൽ ഒരു ചുമർചിത്രകാരനായും ഛായാചിത്രകാരനായും പ്രവർത്തനനിരതനായിരുന്നു. അദ്ദേഹം വുഡ്കട്ട് മാതൃകയിൽ നിരവധി ചിത്രങ്ങളുണ്ടാക്കുകയും (ബൈബിൾ ദൃശ്യങ്ങൾ, ഗൂഢാർത്ഥപരമായ ചിത്രങ്ങൾ) ഇവ ഫ്രാങ്ക്ഫർട്ട് ആം മെയിൻ നഗരത്തിലെ അച്ചടിക്കാരനായിരുന്ന സിഗ്മണ്ട് ഫെവറാബന്റും സ്ട്രാസ്ബർഗിലെ ബേൺഹാർട്ട് ജോബിനും പ്രസിദ്ധീകരിക്കുകയും ചെയ്തിരുന്നു.
അവലംബം
വർഗ്ഗം:1539-ൽ ജനിച്ചവർ വർഗ്ഗം:1584-ൽ മരിച്ചവർ വർഗ്ഗം:സ്വിസ് ചിത്രകാരന്മാർ‎
കൊയിലാണ്ടി തീവണ്ടി നിലയം
കോഴിക്കോട് ജില്ലയിലെ കൊയിലാണ്ടി പ്രദേശത്തെയും കൂടാതെ പരിസര പ്രദേശങ്ങൾ ആയ ഉള്ളിയേരി, ബാലുശ്ശേരി എന്നിവിടങ്ങളിൽ നിന്നുള്ള യാത്രകാർ ഉപയോഗിച്ചുവരുന്ന ഒരു പ്രധാന റയിൽവേ സ്റ്റേഷൻ ആൺ കൊയിലാണ്ടി സ്റ്റേഷൻ .സ്റ്റേഷനിൽ മൂന്ന് പ്ലട്ഫോമുകൾ ഉണ്ട്. .ഇവിടെ നിന്ന് ഇന്ത്യയിലെ പ്രധാന നഗരങ്ങളായ ഡൽഹി,മുംബൈ,ചെന്നൈ,തിരുവനന്തപുരം ,കൊച്ചി,കോയമ്പത്തൂർ എന്നിവിടങ്ങിലേക്ക് തീവണ്ടികൾ ലഭ്യമാണ്.
എത്തിച്ചേരാം
കൊയിലാണ്ടി ബസ്‌ സ്റ്റാൻഡിൽ നിന്ന് 800 മീറ്റർ അകലെ ആൺ റെയിൽവേ സ്റ്റേഷൻ സ്ഥിതി ചെയ്യുന്നത്. ബസ്‌ സ്റ്റാൻഡിൽ നിന്ന് കോഴിക്കോട്, വടകര ,കണ്ണൂര് ,ബാലുശ്ശേരി ,താമരശ്ശേരി ,ഉള്ളിയേരി എന്നിവിടങ്ങിലെക്ക് നിരവധി ബസുകൾ ലഭ്യമാണ്.
References
വർഗ്ഗം:കോഴിക്കോട് ജില്ലയിലെ തീവണ്ടിനിലയങ്ങൾ
വികാസ് കൃഷൻ
ഇന്ത്യൻ ബോക്സറാണ് വികാസ് കൃഷൻ (ജ:10 ഫെബ്: 1992- ഭിവാനി ഹരിയാന).2010 ഏഷ്യൻ ഗയിംസിൽ ലൈറ്റ് വെയിറ്റ് വിഭാഗത്തിൽ സ്വർണ്ണം നേടിയ കായികതാരവും ആണ് കൃഷൻ.
2016 റയോ ഒളിമ്പിക്സിൽ
മിഡിൽവെയ്റ്റ് 75 കിലോഗ്രാം വിഭാഗത്തിൽ തുർക്കിയുടെ ഓൻഡർ സിപലിനെ 3-0ത്തിന് തോൽപ്പിച്ച് ഏകപക്ഷീയമായ വിജയത്തോടെയാണ് വികാസ് അവസാന പതിനാറിലെത്തിയത്. ആദ്യ റൗണ്ടിൽ യു.എസ്.എയുടെ ചാൾസ് കോൺവെല്ലിനെയും വികാസ് പോയിന്റ് ഒന്നും വഴങ്ങാതെ പരാജയപ്പെടുത്തുകയുണ്ടായി.
അവലംബം
വർഗ്ഗം:ഇന്ത്യൻ ബോക്സിങ് താരങ്ങൾ വർഗ്ഗം:1992-ൽ ജനിച്ചവർ
വേണുഗാനലോലുനി
ത്യാഗരാജസ്വാമികൾ കേദാരഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് വേണുഗാനലോലുനി.
പല്ലവി
വേണുഗാനലോലുനി ഗനവേയികന്നുലുകാവലെനേ
അനുപല്ലവി
വേണുലല്ല ദൃഷ്ടിചുട്ടി വേയുചു മ്രൊക്കുചുരാക
ചരണം
വികസിതപങ്കജവദനലു വിവിധഗതുലനാഡഗ നൊകരികൊകരു കരമുനനിഡി ഓരകനുലജൂഡഗ ശുകരവമുലു ഗലതരുണുലു സൊഗസുഗാനു പാഡഗ സകലസുരുലു ത്യാഗരാജസഖുനി വേഡഗവച്ചു
സർവത് അൽ ഹസ്സൻ
പാകിസ്താനി-ജോർദാൻ രാജകുടുംബാംഗവും ജോർദാനിലെ ഹസൻ ബിൻ തലാൽ രാജകുമാരന്റെ ഭാര്യയുമാണ്‌ സർവത് അൽ ഹസ്സൻ (English: Sarvath al-Hassan. 1947 ജൂലൈ 24ന് ബ്രിട്ടീഷ് ഭരണ കാലത്തെ കൽക്കത്തയിൽ ജനിച്ചു.
കുടുംബം
ഇംഗ്ലണ്ട്, പോർച്ചുഗൽ, ഫ്രാൻസ്. കാനഡ എന്നീ രാജ്യങ്ങളിൽ പാകിസ്താൻ അംബാസഡറായിരുന്ന മുഹമ്മദ് ഇഖ്റമുള്ളയാണ് സർവത്തിന്റെ പിതാവ്. ഇന്ത്യ-പാകിസ്താൻ വിഭജനകാലത്ത് വിഭജന കമ്മിറ്റിയിൽ മുഹമ്മദ് അലി ജിന്നയോടൊപ്പമായിരുന്നു അദ്ദേഹം. വിഭജനാന്തരം പാകിസ്താന്റെ പ്രഥമ വിദേശകാര്യ സെക്രട്ടറിയായി. അദ്ദേഹത്തിന്റെ അവസാന കാലത്ത് കോമൺവെൽത്ത് ഇക്കണോമിക് കമ്മിറ്റി അധ്യക്ഷനായിരുന്നു. കൊൽക്കത്തയിൽ ജനിച്ച ബീഗം ശായിസ്ത സുഹ്‌റവർദി ഇക്രാമുള്ളയാണ് സർവത്ത് രാജകുമാരിയുടെ മാതാവ്. പ്രമുഖ എഴുത്തുകാരിയും പാകിസ്താൻ പാർലമെന്റിലെ ആദ്യത്തെ രണ്ടു വനിതാ അംഗങ്ങളിൽ ഒരാളുമായിരുന്നു ഇവർ. പിൽകാലത്ത് മൊറോക്കോയിലെ പാകിസ്താൻ അമ്പാസഡറായിരുന്നു ബീഗം ശായിസ്ത. ബംഗ്ലാദേശി അഭിഭാഷകയായ സൽമ സൊബ്ഹാൻ, ബ്രിട്ടീഷ് കനേഡിയൻ സിനിമാ നിർമ്മാതാവ് നാസ് ഇക്രാമുള്ള എന്നി സർവത്ത് രാജകുമാരിയുടെ കൂടപ്പിറപ്പുകളാണ്.
സ്വതന്ത്ര ഇന്ത്യയുടെ ആറാമത്തെ വൈസ് പ്രസിഡന്റും പതിനൊന്നാമത്തെ ചീഫ് ജസ്റ്റിസുമായിരുന്ന മുഹമ്മദ് ഹിദായത്തുള്ള സർവത്ത് രാജകുമാരിയുടെ പിതാവിന്റെ അമ്മാവൻ ആയിരുന്നു. ബ്രിട്ടീഷ് ഭരണകാലത്തെ ബംഗാളിന്റെ അവസാന പ്രധാനമന്ത്രിയും സ്വതന്ത്ര പാകിസ്താന്റെ അഞ്ചാമത്തെ പ്രധാനമന്ത്രിയുമായിരുന്ന ഹുസൈൻ ശഹീദ് സുഹ്രവർധി സർവത്ത് രാജകുമാരിയുടെ മാതൃ അമ്മാവനാണ്.
14ആം നൂറ്റാണ്ടിൽ ജീവിച്ചിരുന്ന പേർഷ്യൻ സൂഫി തത്ത്വചിന്തകനായിരുന്ന ഷെയ്ഖ് ശഹാബുദ്ദീൻ സുഹ്‌റവർദി കുടുംബ പരമ്പരയിൽ ഉൾപ്പെട്ടതാണ് സർവ്വത്തിന്റെ മാതൃ കുടുംബം. കാംബ്രിഡ്ജ് സർവ്വകലാശാലയിൽ നിന്ന് ബിരുദം നേടി. 1958ൽ ലണ്ടനിൽ വെച്ചാണ് ആദ്യമായി ഹസ്സൻ രാജകുമാരനുമായി കണ്ടുമുട്ടുന്നത്. അന്ന് ഇരുവർക്കും 11 വയസ്സായിരുന്നു.
വിവാഹം, കുടുംബം
1968 ഓഗസ്റ്റ് 28ന് പാകിസ്താനിലെ കറാച്ചിയിൽ വെച്ച് ജോർദാനിലെ ഹസ്സൻ ബിൻ തലാലുമായുള്ള വിവാഹം നടന്നു. ജോർദാനിലെ പുരാതന വീടുകളിൽ ഒന്നിൽ നാലു മക്കളുമായും കുടുംബ സമേതം ജീവിക്കുന്നു:
അവലംബം
വർഗ്ഗം:ജോർദാൻ വർഗ്ഗം:അറബ് ലോകം
പിയേഴ്സ് (സോപ്പ്)
ലഘുചിത്രം|പിയേഴ്സിന്റെ ലോകപ്രശ്സ്ത പരസ്യമായിരുന്നു ജോൺ എവററ്റ് മില്ലെയിസിന്റെ ചിത്രമായ ബബിൾസ്, 1890 -ന് തോമസ് ബാരറ്റ് അത് വാങ്ങി. ആൻഡ്ര്യു പിയേഴ്സ് നിർമ്മിച്ച 1807 -ലെ ഒരു സോപ്പ് ഉത്പന്നമാണ് പിയേഴ്സ്. ലണ്ടനിലെ ഓക്സ്ഫോർഡ് സ്റ്റ്രീറ്റിലെ തന്റെ ഫാക്ടറിയിൽ വച്ചാണ് പിയേഴ്സ് സോപ്പ് ആദ്യമായി നിർമ്മിക്കുകയും, വിൽക്കുകയും ചെയ്തത്. ലോകത്തെ ആദ്യത്തെ സുതാര്യമായ സോപ്പിന്റെ മാസ്-മാർക്കറ്റിംഗ് കൂടിയായിരുന്നു അത്. തോമസ് ജെ. ബാരറ്റിന്റെ മേൽനോട്ടത്തിൽ പിയേഴ്സ്, വിൽപ്പനയിലും മാർക്കറ്റിംഗിലും പുതിയ മാറ്റങ്ങൾ ഉണ്ടാക്കി.
ചരിത്രം
ഇടത്ത്‌|ലഘുചിത്രം|ബാരറ്റ് പരസ്യങ്ങളുടെ ഒരു പാരഡി 1770 കോൺവാളിൽ ഒരു കർഷകന്റെ മകനായിട്ടായിരുന്നു ആൻഡ്ര്യു പിയേഴ്സ് ജനിച്ചത്. തുടർന്ന് 1787-ൽ അദ്ദേഹം ലണ്ടനിലേക്ക് കുടിയേറി. 1789 -ലാണ് അദ്ദേഹത്തിന്റെ പഠനം കഴിയുന്നത്. അതിനുശേഷം സോഹോ -യിലെ ജെറാർഡ് തെരുവിൽ ഒരു മുടിവെട്ട് കട തുടങ്ങുകയും അംഗരാഗ ഉത്പന്നങ്ങൾ വിൽക്കാൻ തുടങ്ങുകയും ചെയ്തു. അക്കാലത്ത് സമ്പന്നർ താമസിക്കുന്ന ഒരു ഇടമായിരുന്നു സോഹോ. വെളുത്ത ചർമ്മമായിരുന്നു അന്നത്തെ ഫാഷൻ രൂപം; വെയിൽ കൊണ്ട് കറുത്ത നിറമുണ്ടായിരുന്നത് അന്നത്തെ തൊഴിലാളികൾക്കായിരുന്നു. അന്നത്തെ സൗന്ദര്യ വസ്തുക്കളിൽ ആർസെനിക്കും ലെഡുമുണ്ടായിരുന്നു, വൈകാതെ അവ ചർമത്തിൽ ഉണ്ടാക്കുന്ന കേടുപാടുകളെ ഇല്ലാതാക്കാൻ തന്റെ സൗന്ദര്യ പൊടികൾ ജനങ്ങൾ ഉപയോഗിച്ച് തുടങ്ങിയെന്ന് അദ്ദേഹം മനസ്സിലാക്കി. തുടർന്ന് സോപ്പിന്റെ ശുദ്ധീകരണത്തിൽ ശ്രദ്ധകേന്ദ്രീകരിക്കുകയും ഗ്ലിസെറിനും മറ്റ് പ്രകൃതിദത്ത ഉത്പന്നങ്ങൾകൊണ്ടുമുള്ള സോപ്പിലേക്കെത്തിച്ചേർന്നു. അതിന്റെ ഫലമായി തികച്ചും സുതാര്യമായ ഒരു സോപ്പായിരുന്നു പിയേഴ്സിന് ലഭിച്ചത്. അതുതന്നെ വിൽപ്പനക്ക് സഹായകരമായിതീർന്നു. കൂടുതൽ ആകർഷകത്തിനായി പിയേഴ്സ് സോപ്പിൽ സുഗന്ധം കൂടി കൂട്ടിച്ചേർത്തു, ഒരു ഇംഗ്ലീഷ് പൂന്തോട്ടത്തെ ഓർമ്മയിലെത്തിക്കുന്ന ഗന്ധമായിരുന്നു അന്ന് ആദ്യമായി ചേർ‍ത്തത്.
19 -ാം നൂറ്റാണ്ടിൽ അമേരിക്കൻ ഐക്യനാടുകളിൽ സോപ്പുകൾക്കായി വലിയ കച്ചവടം സൃഷ്ടിച്ചു.
1895 -ൽ അദ്ദേഹത്തിന്റെ പേരക്കുട്ടിയായ (മകന്റ മകൻ) ഫ്രാൻസിസ് പിയേഴ്സ്  ബിസിനസ്സിലേക്ക് ചേർന്നതോടെ, കമ്പനിയുടെ പേര് എ ആന്റ് എഫ് പിയേഴ്സ് എന്നാക്കി. മൂന്ന് വർഷത്തിന് ശേഷം ഫ്രാൻസിസിനെ ചുമതലയിൽ നിർത്തിക്കൊണ്ട് ആൻഡ്ര്യൂ കമ്പനിയിൽ നിന്നും വിരമിച്ചു. 1851 -ലെ ദി ഗ്രേറ്റ് എക്സിബിഷനിൽ എ ആന്റ് എഫ് പിയേഴ് സോപ്പുകൾക്കുള്ള പുരസ്കാരം ഏറ്റുവാങ്ങി. ഇസർവേർത്തിലേക്ക് കച്ചവടം വ്യാപിച്ചത് 1862 -ലായിരുന്നു. പരസ്യങ്ങളുടെ പിതാവ് എന്നറിയപ്പെടുന്ന തോമസ് ജെ. ബാരറ്റ് 1864 -ൽ ഒരു ബക്ക് കീപ്പറായി ചുമതലയേറ്റു. അടുത്ത വർഷം ഫ്രാൻസിസിന്റെ മകനായ ആൻഡ്ര്യു -യും എ ആന്റ എഫ് പിയേഴ്സിലേക്ക് ചേരുയും ഇസൽവേർത്തിലെ നിർമ്മാണത്തിന്റെ ചുമതല ഏൽക്കുകയും ചെയ്തു. അതേ വർഷം തോമസ് ജെ. ബാരറ്റ് ഫ്രാൻസിസന്റെ ഇളയമോളായ മേരി പിയേഴ്സിനെ വിവാഹം ചെയ്യുകയും ലണ്ടണിലെ കാര്യനിർമഹണം ഏറ്റെടുക്കുകയും ചെയ്തു.
തോമസ് ജെ. ബാരറ്റിന്റെ നേട്ടങ്ങൾ പിയേഴ്സ് നിർമ്മാമത്തിലും, വിൽപ്പനയിലും ഊർജ്ജം നൽകി.
1914 -ൽ ബാരറ്റിന്റെ മരണത്തോടെ ലിവർ സഹോദരന്മാർ എ ആന്റ് എഫ് പിയേഴ്സിന്റെ വലിയൊരു ഓഹരി സ്വന്തമാക്കി. 1920 -ൽ കമ്പനിയെ മൊത്തമായി ഏറ്റെടുക്കുകയും ചെയ്തു. അതോടെ വിൽപ്പന ഇംഗ്ലണ്ടിലെ പോർട്ട് സൺലൈറ്റിലേക്ക് മാറ്റി, നിർമ്മാണം ഇസൽവേർത്തിൽ തന്നെ തുടർന്നു.
1960 -ൽ നിർമ്മാണവും പോർട്ട് സൺലൈറ്റിലേക്ക് മാറ്റി. പിയേഴ്സ് സോപ്പിലെ അധികമാകുന്ന ആൽക്കലിയുടേയും, ഫാറ്റി ആസിഡിന്റേയും തോത് അളക്കാൻ ഇസൽവേർത്തിൽ ഒരു ലബോറട്ടറി ആരംഭിച്ചു. എന്നാൽ അവയെല്ലാം വലിയൊരു തീപ്പിടുത്തത്തിൽ നശിച്ചു.
യൂണിലിവറിന്റെ ഒരു അനുബന്ധകമ്പനിയായ ഹിന്ദുസ്ഥാൻ യൂണിലിവർ ആണ് ഇന്ത്യയിൽ ഇന്ന് പിയേഴ്സ് സോപ്പ് നിർമ്മിക്കുന്നത്. ഹിന്ദുസ്ഥാൻ യൂണിലിവറിന്റെ 67 ശതമാനം ഓഹരികളും യൂണിലിവറിന്റെയാണ്.
അവലംബം
വർഗ്ഗം:സോപ്പുകൾ
ഒലോഫ് സ്വാട്‌സ്
സ്വീഡൻകാരനായ ഒരു സസ്യശാസ്ത്രജ്ഞനും സസ്യനാമകരണവിദഗ്ദ്ധനുമായിരുന്നു ഒലോഫ് പീറ്റർ സ്വാട്‌സ് (Olof Peter Swartz). (സെപ്തംബർ 21, 1760 – സെപ്തംബർ 19, 1818). ടെറിഡോഫൈറ്റുകളുടെ പഠനത്തെസംബന്ധിച്ചുള്ള കാര്യങ്ങൾക്കാണ് അദ്ദേഹം ഏറ്റവും നന്നായി അറിയപ്പെട്ടിരുന്നത്. ഉപ്‌സാല സർവ്വകലാശാലയിൽ ആയിരുന്നു അദ്ദേഹം പഠനം നടത്തിയിരുന്നത്. 1781 -ൽ അദ്ദേഹത്തിന് ഗവേഷണബിരുദം ലഭിച്ചു.
ഓർക്കിഡുകളുടെ കാര്യങ്ങളിൽ വിദഗ്ദ്ധനായ അദ്ദേഹം സ്വന്തം പഠനം വഴിതന്നെ 25 ജനുസ് ഓർക്കിഡുകളെ തിരിച്ചറിഞ്ഞു. മിക്ക ഓർക്കിഡുകൾക്കും ഒരു സ്റ്റാമൻ മാത്രമേ ഉള്ളൂ എന്നും സ്ലിപ്പെർ ഓർക്കിഡുകൾക്ക് രണ്ടുസ്റ്റാമനുകൾ ഉണ്ടെന്ന് തിരിച്ചറിഞ്ഞത് അദ്ദേഹമാണ്.
ഫാബേസിയിലെ ജനുസായ Swartzia ക്ക് Schreber സ്വാട്‌സിന്റെ ബഹുമാനാർത്ഥം നാമകരണം ചെയ്തതാണ്.
പുറത്തേക്കുള്ള കണ്ണികൾ
Digitised versions of works by Swartz
വർഗ്ഗം:1760-ൽ ജനിച്ചവർ വർഗ്ഗം:1816-ൽ മരിച്ചവർ വർഗ്ഗം:സ്വീഡിഷ് സസ്യശാസ്ത്രജ്ഞർ
സ്പൂണിംഗ്
വർഗ്ഗം:ലൈംഗിക സ്ഥാനങ്ങൾ വർഗ്ഗം:ലൈംഗികത
സ്പൂണുകളുടെ സ്ഥാനം അല്ലെങ്കിൽ സ്പൂണിംഗ് ഒരു ലൈംഗിക സ്ഥാനവും ആലിംഗന രീതിയുമാണ്. ലൈംഗിക സ്പൂണുകളുടെ സ്ഥാനം ഒരു റിയർ-എൻട്രി പൊസിഷന്റെ ഒരു രൂപമാണ്, മറ്റൊന്ന് ഡോഗി സ്റ്റൈൽ പൊസിഷനാണ്. സ്പൂണുകളുടെ ലൈംഗിക സ്ഥാനത്തെ "അടിസ്ഥാന നാല്" ലൈംഗിക സ്ഥാനങ്ങളിലൊന്ന് എന്ന് വിളിക്കുന്നു.
മാത്യു ബോൾട്ടൻ
ജെയിംസ് വാട്ടിന്റെ പങ്കാളിയായിരുന്ന ഒരു ജർമൻ വ്യവസായിയും എഞ്ചിനീയറുമായിരുന്നു മാത്യു ബോൾട്ടൻ (Matthew Boulton). പതിനെട്ടാം നൂറ്റാണ്ടിന്റെ അവസാന പാദത്തിൽ ഇവരുടെ പങ്കാളിത്തം നൂറുകണക്കിനു ബോൾട്ടൻ& വാട്ട് ആവി എഞ്ചിനുകൾ ഉണ്ടാക്കി സ്ഥാപിച്ചു. ഇത് വ്യവസായശാലകളുടെ യന്ത്രവൽക്കരണത്തിൽ വളരെ പുരോഗതി ഉണ്ടാക്കി. ബ്രിട്ടനിലും മറ്റു രാജ്യങ്ങളിലും നാണയങ്ങൾ ഉണ്ടാക്കുന്നതിന് ബോൾട്ടൻ പുതിയ സാങ്കേതിക വിദ്യകൾ ഉപയോഗിച്ചു. റോയൽ മിന്റിനേറ്റവും പുതിയ ഉപകരങ്ങളും എത്തിച്ചു കൊടുത്തു. ചെറിയ ലോഹഉല്പന്നങ്ങൾ ഉണ്ടാക്കിയിരുന്ന വ്യവസായിയുടെ മകനായി ബർമിങ്ങ്ഹാമിൽ ജനിച്ചു. പിതാവ് ബോൾട്ടന്റെ 31-മത് വയസ്സിൽ മരിച്ചതിനാൽ ആ വ്യവസായം ബോൾട്ടൻ ഏറെ കാലം ഏറ്റെടുത്തു നടത്തുകയുണ്ടായി. ഈ വ്യവസായം സോഹൊ മനുഫാക്ടറിയുമായി ഏകോപിപ്പിച്ച് അദ്ദേഹം കാര്യമായി വിപുലീകരിച്ചു. സോഹൊയിൽ അദ്ദേഹം ആധുനിക സാങ്കേതിക വിദ്യകളും ഉപയോഗിച്ചു, വെള്ളി തകിടുകൾ പോലുള്ള അലങ്കാര വസ്തുക്കൾ ഉണ്ടാക്കി. വാട്ട്സന്റെ പങ്കാളി ജോൺ റൂബക്കിന് ബോൾട്ടനുള്ള കടംതീർക്കാൻ പറ്റാത്തതിനാൽ പകരമായി വാട്ടിന്റെ പേറ്റന്റിൽ റൂബക്കിനുള്ള ഓഹരി കൈപറ്റി ബോൾട്ടൻ, ജെയിംസ് വാട്ടിന്റെ വ്യവസായ പങ്കാളിയായി. അദ്ദേഹത്തിന് വാട്ടിന്റെ പാറ്റന്റിന്റെ കാലാവധി 17 കൊല്ലം കൂടി നീട്ടാൻ പാർലിമെന്റിന്റെ അനുമതി വാങ്ങാനായി.അതുകൊണ്ട് സ്ഥാപനത്തിന് വാട്ട് ആവിയന്ത്രം വിപണനം ചെയ്യാറായി. സ്ഥാപനം നൂറുകണക്കിന് ബോൾട്ടൻ& വാട്ട് ആവിയന്ത്രം ബ്രിട്ടനിലും വിദേശങ്ങളിലും ആദ്യം ഖനികളിലും പിന്നെ വ്യവസായ ശാലകളിലും സ്ഥാപിച്ചു.
ബർമിങ്ങ്ഹാമിലെ കല, ശാസ്ത്ര, വൈദിക ശാസ്ത്രത്തിലെ പ്രഗല്ഭരുടെ കൂട്ടയ്മയായ ലൂണാർ സൊസൈറ്റിയിലെ അംഗമായിരുന്നു. വാട്ട്, ഇറമസ്ഡാർവിൻ, ജോസിയ വെഡ്ജ്വുഡ്, ജൊസഫ് പ്രീസ്റ്റ്ലി എന്നിവരും അംഗങ്ങളായിരുന്നു. സൊസൈറ്റി യോഗം ചേർന്നിരുന്നത് ഓരോ മാസത്തേയും പൂർണ്ണചന്ദ്രനു അടുത്ത ദിവസങ്ങളിലായിരുന്നു. ശാസ്ത്രം, കൃഷി, വ്യവസായം, ഖനനം, ഗതാഗതം എന്നിവയിലെ ആശയ വികസനത്തിനു അംഗങ്ങളെ ആദരിച്ചിരുന്നു. ഇത് വ്യവസായ വിപ്ലവത്തിന് അടിത്തറയുണ്ടാക്കി. ആവിയന്ത്രം ഉപ്യോഗിക്കുന്ന സൊഹൊ മിന്റ്, ബോൾട്ടൻ സ്ഥാപിച്ചു. ബ്രിട്ടനിലെ മോശം അവസ്ഥയിലായിരുന്ന നാണ്യമുദ്രണത്തെ മെച്ചപ്പെടുത്താൻ വഴി തേടിയിരുന്നു. അനേക വർഷത്തെ ശ്രമത്തിനു ശേഷം1797 ൽ ബ്രിട്ടന്റെ ആദ്യത്തെ ചെമ്പുനാണ്യ മുദ്രണത്തിനുള്ള കരാർ അദ്ദേഹത്തിനു കിട്ടി. അദ്ദേഹത്തിന്റെ "വണ്ടി ചക്ര"(cart wheel) കഷണങ്ങൾ നന്നായി രൂപകല്പന ചെയ്തവയും വ്യാജമായി ഉണ്ടാക്കാൻ ബുദ്ധിമുട്ടുള്ളവയുമായിരുന്നു. 1971 വരെ തുടർന്ന ആദ്യത്തെ വലിയ ചെമ്പു പെനിയും ഇവിടെ നിന്നായിരുന്നു. 1800ൽ വിരമിച്ചശേഷവും അദ്ദേഹം കമ്മട്ടം നടത്തിയിരുന്നു. 1809ൽ അന്തരിച്ചു. അദ്ദേഹത്തിന്റെ ചിത്രം ജെയിംസ് വാട്ടിനൊപ്പം പൗണ്ട് സ്റ്റെർലിങ്ങ് ബാങ്ക് നോട്ടൂകളിൽ അച്ചടിച്ചിരുന്നു.
അവലംബം
വർഗ്ഗം:ഇംഗ്ലീഷ് കണ്ടുപിടിത്തക്കാർ വർഗ്ഗം:1809-ൽ മരിച്ചവർ വർഗ്ഗം:1728-ൽ ജനിച്ചവർ
ഗാമിനി ഫൊൻസേക
ശ്രീലങ്കൻ ചലച്ചിത്ര രംഗത്തെ പ്രധാന താരങ്ങളിൽ ഒരാളായിരുന്നു ഗാമിനി ഫൊൻസേക (1936-2004). 1960-കളിൽ അഭിനയ രംഗത്തെത്തിയ ഗാമിനി രാഷ്ടീയത്തിലും സജീവമായിരുന്നു. കലാമൂല്യമുള്ള ഏതാനും ചിത്രങ്ങളുടെ ഭാഗമാകാൻ സാധിച്ചു എന്നതാണ്‌ സിംഹള സിനിമയിൽ അദ്ദേഹത്തെ ശ്രദ്ധേയനാക്കുന്നത്. ശ്രീലങ്കയിൽ ഇന്നും ഏറെ ആരാധിക്കപ്പെടുന്ന ‘നിധനായ’ എന്ന സിനിമ അദ്ദേഹത്തിന്റെ ഏറ്റവും മികച്ച ചിത്രങ്ങളിൽ ഒന്നായി കണക്കാക്കപ്പെടുന്നു. സിംഹള സിനിമയിൽ ജെയിംസ് ബോണ്ട് കഥാപാത്രങ്ങളെ ആദ്യമായി അവതരിപ്പിക്കുന്നതും അദ്ദേഹം തന്നെ. 1989ൽ അദ്ദേഹം യുണൈറ്റഡ് നാഷണൽ പാർട്ടിയിൽ ചേർന്നു. തുടർന്ന് പാർലിമെന്റിലേക്ക് തെരഞ്ഞെടുക്കപ്പെടുകയും, ഡെപ്യൂട്ടി സ്പീക്കറായി നിയമിക്കപ്പെടുകയും ചെയ്തു. വടക്ക് കിഴക്കൻ പ്രവിശ്യയുടെ ഗവർണ്ണറായും അദ്ദേഹം സേവനമനുഷ്ഠിച്ചിട്ടുണ്ട്. 2004ൽ അദ്ദേഹം അന്തരിച്ചു.
പുറംകണ്ണികൾ
വർഗ്ഗം:ശ്രീലങ്കൻ ചലച്ചിത്ര താരങ്ങൾ വർഗ്ഗം:1936-ൽ ജനിച്ചവർ വർഗ്ഗം:2004-ൽ മരിച്ചവർ
കൗ ഗേൾ പൊസിഷൻ
വർഗ്ഗം:ലൈംഗിക സ്ഥാനങ്ങൾ വർഗ്ഗം:ലൈംഗികതലൈംഗിക പ്രവർത്തന സമയത്ത് സ്ത്രീ തന്റെ ലൈംഗിക പങ്കാളിയുടെ മുകളിൽ നിൽക്കുന്ന ഏത് ലൈംഗിക സ്ഥാനമാണ് സ്ത്രീ മുകളിൽ. മുകളിലുള്ള സ്ത്രീയുമായി സാധാരണയായി ബന്ധപ്പെട്ടിരിക്കുന്ന സ്ഥാനത്തെ പലപ്പോഴും കൗഗേൾ അല്ലെങ്കിൽ റൈഡിംഗ് പൊസിഷൻ എന്ന് വിളിക്കുന്നു, ഒരു കൗബോയ് ബക്കിംഗ് കുതിരപ്പുറത്ത് കയറുന്നതുപോലെ പുരുഷനെ "സവാരി ചെയ്യുന്ന" സ്ത്രീയുടെ ചിത്രത്തിൽ നിന്നാണ് ഇതിന് പേര് ലഭിച്ചത്. ആ സ്ഥാനത്ത്, ഒരു പുരുഷൻ സാധാരണയായി അവന്റെ കാലുകൾ അടച്ച് പുറകിൽ കിടക്കും, അതേസമയം സ്ത്രീ പങ്കാളി അവനെ തളച്ചിടുന്നു, സാധാരണയായി മുട്ടുകുത്തി നിൽക്കുന്ന നിലയിലായിരിക്കും, കൂടാതെ പുരുഷനോ സ്ത്രീയോ പുരുഷന്റെ നിവർന്നുനിൽക്കുന്ന ലിംഗം സ്ത്രീയുടെ യോനിയിൽ പ്രവേശിപ്പിക്കുന്നു. . യോനിയിലെ ഉത്തേജനത്തിന്റെ താളത്തിലും വേഗത്തിലും ലിംഗം കയറുന്നതിന്റെ വ്യാപ്തിയിലും,ദൈർഘ്യത്തിലും നിയന്ത്രണം നൽകുന്നു എന്നതിനാലും ക്ളിറ്റോറിസിനെ വേണ്ടത്ര ഉത്തേജിപ്പിക്കാനുള്ള കഴിവ് നിമിത്തവും കൗ ഗേൾ പൊസിഷൻ  സാധാരണയായി കൂടുതൽ ജനപ്രിയമായ ലൈംഗിക സ്ഥാനങ്ങളിൽ ഒന്നായി പരാമർശിക്കപ്പെടുന്നു. 69 പൊസിഷനും പോംപോയർ സെക്‌സ് പൊസിഷനും ഉൾപ്പെടെ, സ്ത്രീ മുകളിൽ ആയിരിക്കാവുന്ന മറ്റ് സ്ഥാനങ്ങളുണ്ട്.
ഉയർന്ന സ്ഥാനങ്ങളിൽ ഇരിക്കുന്ന ഏതൊരു സ്ത്രീയിലും, ലൈംഗിക പ്രവർത്തന സമയത്ത് സ്ത്രീ സാധാരണയായി സജീവ പങ്കാളിയാണ്, സ്വയം തൃപ്തിപ്പെടുത്തുന്നതിനു പുറമേ, പുരുഷന്റെ വൃഷണസഞ്ചിയെ ഉത്തേജിപ്പിക്കുകയോ മസാജ് ചെയ്യുകയോ ചെയ്യാം, പ്രത്യേകിച്ചും അവന്റെ കാലുകൾ വിരിച്ചിട്ടുണ്ടെങ്കിൽ. ലൈംഗിക പ്രവർത്തനത്തിൽ സ്ത്രീക്ക് സ്ഥാനം ലഭിച്ചേക്കാം, പ്രത്യേകിച്ചും പുരുഷൻ രതിമൂർച്ഛ കൈവരിച്ചിട്ടില്ലെങ്കിൽ
കിംബേർലി
ദക്ഷിണാഫ്രിക്കയിലെ ഏറ്റവും വലുതും ജനസംഖ്യയേറിയതുമായ പ്രവിശ്യയായ വടക്കൻ കേപ്പ് പ്രവിശ്യയുടെ തലസ്ഥാനനഗരമാണ് കിംബേർലി. ദക്ഷിണാഫ്രിക്കയിലെ പ്രധാന നദികളായ വാൽ, ഓറഞ്ച് നദികളുടെ സംഗമസ്ഥാനത്തുനിന്നും 110 കിലോമീറ്റർ കിഴക്കുമാറിയാണ് കിംബേർലി പട്ടണം നിലകൊള്ളുന്നത്. വജ്രഖനികളാൽ സമ്പന്നമായ കിംബേർലി ദക്ഷിണാഫ്രിക്കയുടെ ചരിത്രത്തിൽ ഏറെ പ്രാധാന്യമുള്ള നഗരമാണ്. ആഫ്രിക്കയിലെ ആദ്യ സ്റ്റോക്ക് എക്സ്ചേഞ്ച് സ്ഥാപിതമായത് കിംബർലിയിലാണ്. ലോകത്തിൽ രണ്ടാമതായും ദക്ഷിണാർദ്ധഗോളത്തിൽ ആദ്യമായും വൈദ്യുത തെരുവുവിളക്കുകൾ നിലവിൽവന്നത് കിംബർലിയിലാണ്. 2011 സെൻസസ് അനുസരിച്ച് 2,25,160 ആണ് കിംബേർലിയിലെ ജനസംഖ്യ.
പുറത്തേക്കുള്ള കണ്ണികൾ
വർഗ്ഗം:ദക്ഷിണാഫ്രിക്കൻ നഗരങ്ങൾ
മനസുനിൽപശക്തിലേകപോതേ
ത്യാഗരാജസ്വാമികൾ ആഭോഗിരാഗത്തിൽ ചിട്ടപ്പെടുത്തിയ ഒരു കൃതിയാണ് മനസുനിൽപശക്തിലേകപോതേ.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ആഭോഗി രാഗത്തിൽ ചിട്ടപ്പെടുത്തിയ കൃതികൾ
ഗെറ്റി സെന്റർ
ഗെറ്റി മ്യൂസിയത്തിന്റെ ഒരു ക്യാമ്പസും ഗെറ്റി ട്രസ്റ്റിന്റെ മറ്റ് പ്രോഗ്രാമുകളും ചേർന്നതാണ് കാലിഫോർണിയയിലെ ലോസ് ഏഞ്ചൽസിലെ ഗെറ്റി സെന്റർ. 1.3 ബില്യൺ ഡോളർ വരുന്ന സെന്റർ 1997 ഡിസംബർ 16 ന് പൊതുജനങ്ങൾക്കായി തുറന്നു. ഇതിന്റെ വാസ്തുവിദ്യ, പൂന്തോട്ടങ്ങൾ, ലോസ് ഏഞ്ചൽസിൽനിന്നുള്ള കാഴ്ചകൾ എന്നിവയ്ക്ക് പേരുകേട്ടതാണ്. കുന്നിൻ മുകളിലുള്ള സെന്റർ സന്ദർശകരുടെ പാർക്കിംഗ് ഗാരേജുമായി കുന്നിൻ ചുവട്ടിലുള്ള മൂന്ന് കാറുകൾ, കേബിൾ പുൾഡ് ഹോവർട്രെയിൻ, പീപ്പിൾ മൂവെർ എന്നിവയിലൂടെ ബന്ധിപ്പിച്ചിരിക്കുന്നു.
ലോസ് ഏഞ്ചൽസിലെ ബ്രെന്റ്വുഡ് പരിസരത്ത് സ്ഥിതി ചെയ്യുന്ന ഈ സെന്റർ ജെ. പോൾ ഗെറ്റി മ്യൂസിയത്തിന്റെ രണ്ട് സ്ഥലങ്ങളിൽ ഒന്നാണ്. കൂടാതെ പ്രതിവർഷം 1.8 ദശലക്ഷം സന്ദർശകരെ ഇവിടെ ആകർഷിക്കുന്നു.(കാലിഫോർണിയയിലെ ലോസ് ഏഞ്ചൽസിലെ പസഫിക് പാലിസേഡ്സ് പരിസരത്തുള്ള ഗെറ്റി വില്ലയാണ് മറ്റൊരു സ്ഥലം.) ഇരുപതാം നൂറ്റാണ്ടിനു മുൻപുള്ള യൂറോപ്യൻ പെയിന്റിംഗുകൾ, ഡ്രോയിംഗുകൾ, വിവരിച്ചുപറയുന്ന കൈയെഴുത്തുപ്രതികൾ, ശിൽപം, അലങ്കാര കലകൾ, 1830 മുതൽ ഇന്നുവരെയുള്ള ലോകമെമ്പാടുമുള്ള ഫോട്ടോഗ്രാഫുകൾ എന്നിവ മ്യൂസിയത്തിന്റെ സെന്റർ ബ്രാഞ്ചിൽ കാണാം. കൂടാതെ, സെന്ററിലെ മ്യൂസിയത്തിന്റെ ശേഖരത്തിൽ ടെറസുകളിലും പൂന്തോട്ടങ്ങളിലും പ്രദർശിപ്പിച്ചിരിക്കുന്ന ഔട്ട്‌ഡോർ ശിൽപവും റോബർട്ട് ഇർവിൻ രൂപകൽപ്പന ചെയ്ത വലിയ സെൻട്രൽ ഗാർഡനും ഉൾപ്പെടുന്നു. പ്രദർശിപ്പിച്ചിരിക്കുന്ന കലാസൃഷ്ടികളിൽ വിൻസെന്റ് വാൻ ഗോഗ് പെയിന്റിംഗ് ഐറിസസ് ഉൾപ്പെടുന്നു.
ആർക്കിടെക്റ്റ് റിച്ചാർഡ് മിയർ രൂപകൽപ്പന ചെയ്ത കാമ്പസിൽ ഗെറ്റി റിസർച്ച് ഇൻസ്റ്റിറ്റ്യൂട്ട് (ജിആർഐ), ഗെറ്റി കൺസർവേഷൻ ഇൻസ്റ്റിറ്റ്യൂട്ട്, ഗെറ്റി ഫൗണ്ടേഷൻ, ജെ. പോൾ ഗെറ്റി ട്രസ്റ്റ് എന്നിവയും കാണപ്പെടുന്നു. ഭൂകമ്പവും തീപ്പിടുത്തവും സംബന്ധിച്ച ആശങ്കകൾ പരിഹരിക്കുന്നതിനുള്ള പ്രത്യേക വ്യവസ്ഥകൾ സെൻട്രലിന്റെ രൂപകൽപ്പനയിൽ ഉൾപ്പെടുത്തിയിട്ടുണ്ട്.
സ്ഥാനവും ചരിത്രവും
1954-ൽ പസഫിക് പാലിസേഡിലുള്ള ജെ. പോൾ ഗെറ്റിയുടെ വീട്ടിലാണ് ഗെറ്റി മ്യൂസിയം ആരംഭിച്ചത്. മ്യൂസിയത്തിന്റെ പാർശ്വഘടനയായി അദ്ദേഹം വീടിനെ വിപുലീകരിച്ചു. 1970 കളിൽ, ഗെറ്റി തന്റെ ശേഖരം മികച്ച രീതിയിൽ സൂക്ഷിക്കുന്നതിനായി ഒരു ഇറ്റാലിയൻ വില്ലയുടെ തനിപ്പകർപ്പ് തന്റെ വീടിരിക്കുന്ന സ്ഥലത്ത് നിർമ്മിച്ചു. അത് 1974-ൽ ആരംഭിച്ചു. 1976-ൽ ഗെറ്റിയുടെ മരണശേഷം, മുഴുവൻ സ്വത്തും മ്യൂസിയത്തിന്റെ ഉപയോഗത്തിനായി ഗെറ്റി ട്രസ്റ്റിന് കൈമാറി. എന്നിരുന്നാലും, ശേഖരം നിർദിഷ്ടസ്ഥലം ഉൾക്കൊള്ളാതെയായി. ഗെറ്റി വില്ല എന്ന് പുനർനാമകരണം ചെയ്തതിനുശേഷം മാനേജുമെന്റ് ലോസ് ഏഞ്ചൽസിലേക്ക് കൂടുതൽ പ്രാപ്യമായ ഒരു സ്ഥലം തേടി. അന്തർസംസ്ഥാന 405 ഹൈവേക്ക് ചുറ്റും 1983-ൽ പരസ്യം ചെയ്ത പ്രകൃതിദത്തമായ അവസ്ഥയിൽ സൂക്ഷിച്ചിരിക്കുന്ന 600 ഏക്കർ (240 ഹെക്ടർ) സ്ഥലത്തിന് മുകളിലുള്ള സാന്താ മോണിക്ക പർവ്വതനിരയിലെ 110 ഏക്കർ (45 ഹെക്ടർ) സ്ഥലത്ത് 24 ഏക്കർ (9.7 ഹെക്ടർ) കാമ്പസ് സെന്റർ സ്ഥിതിചെയ്യുന്ന സ്ഥലം വാങ്ങി. കുന്നിൻ മുകളിൽ സമുദ്രനിരപ്പിൽ നിന്ന് 900 അടി (270 മീറ്റർ) ഉയരമുണ്ട്. മതിയായത്ര ഉയർന്നസ്ഥലമായതിനാൽ വ്യക്തമായ ദിവസത്തിൽ ലോസ് ഏഞ്ചൽസ് സ്കൈലൈൻ മാത്രമല്ല സാൻ ബെർണാർഡിനോ പർവ്വതനിരകൾ, കിഴക്ക് സാൻ ഗാബ്രിയൽ പർവ്വതങ്ങൾ, പടിഞ്ഞാറ് പസഫിക് സമുദ്രം എന്നിവയും കാണാൻ കഴിയും.
പ്രായപൂർത്തിയാകൽ
ഋതുവാകൽ അല്ലെങ്കിൽ പ്രായപൂർത്തിയാകുന്നത് ഒരു പെൺകുട്ടിയോ ആൺകുട്ടിയോ ലൈംഗിക പക്വത പ്രാപിക്കുന്ന സമയമാണ്. ശാരീരികവും മാനസികവുമായ മാറ്റങ്ങൾ, ദ്വിതീയ ലൈംഗിക സ്വഭാവസവിശേഷതകളുടെ വികസനം എന്നിവയ്ക്കൊപ്പം ഒരു കുട്ടിയിൽ നിന്ന് മുതിർന്നവരിലേക്കുള്ള പരിവർത്തനത്തെ ഇത് സൂചിപ്പിക്കുന്നു. പാരിസ്ഥിതികവും ജനിതകവുമായ ഘടകങ്ങൾ പ്രായപൂർത്തിയാകുന്നതിന് കാരണമാകുന്നു.
പ്രായപൂർത്തിയായ ഒരു പെൺകുട്ടിക്ക് ഗർഭിണിയാകാനും പ്രസവിക്കാനും കഴിയുന്നു. ഒരു ആൺകുട്ടിയുടെ ശരീരം ബീജം ഉത്പാദിപ്പിക്കാൻ തുടങ്ങുകയും സ്ഖലനം സാധിക്കുകയും ചെയ്യുന്നു. ആൺകുട്ടികളുടെ ശബ്ദം കൂടുതൽ ആഴത്തിലാകുന്നതും പെൺകുട്ടികൾ സ്തനങ്ങൾ വളരുന്നതും ആർത്തവം ആരംഭിക്കുന്നതും പ്രായപൂർത്തിയാകുന്നത്തിന്റെ ബാഹ്യ ലക്ഷണങ്ങളാണ്. കേരളത്തിൽ പൊതുവെ പ്രായപൂർത്തിയാകുന്ന ഒരു പെൺകുട്ടിയെ ഋതുമതി എന്ന് വിളിക്കുന്നു.
ശരീരം പ്രായപൂർത്തിയാകുന്നത് എങ്ങനെ നിയന്ത്രിക്കുന്നു
പ്രായപൂർത്തിയാകുന്നത് വിവിധ ഹോർമോണുകളുടെ പ്രവർത്തനത്താലാണ്. ഹൈപ്പോതലാമസ് ഗോണഡോട്രോപിൻ-റിലീസിംഗ് ഹോർമോൺ (ജി.എൻ.ആർ.എച്ച്) സ്രവിക്കുമ്പോൾ പ്രായപൂർത്തിയാകാൻ തുടങ്ങുന്നു. GnRH ഉത്തേജനം വഴി പിറ്റ്യൂട്ടറി ഗ്രന്ഥിയിൽ നിന്ന് ഫോളിക്കിൾ-സ്റ്റിമുലേറ്റിംഗ് ഹോർമോണും ല്യൂട്ടിനൈസിംഗ് ഹോർമോണും പുറത്തുവരുന്നു. ഫോളിക്കിൾ-സ്റ്റിമുലേറ്റിംഗ് ഹോർമോണും ല്യൂട്ടിനൈസിംഗ് ഹോർമോണും ലൈംഗിക ഹോർമോണുകൾ പുറത്തുവിടാൻ ലൈംഗികാവയവങ്ങളെ പ്രേരിപ്പിക്കുന്നു.
പ്രായപൂർത്തിയായ സ്ത്രീയും പുരുഷനും തമ്മിലുള്ള വ്യത്യാസങ്ങൾ
ആൺകുട്ടികളും പെൺകുട്ടികളും പ്രായപൂർത്തിയാകുമ്പോൾ ലൈംഗിക അവയവങ്ങളിൾ മാറ്റങ്ങൾ സംഭവിക്കുന്നു. അവയെല്ലാം സാധാരണ മാറ്റങ്ങളാണ്. സാധാരണയായി 10-നും 14-നും ഇടയിൽ പ്രായമുള്ള പെൺകുട്ടികൾക്കും 12-നും 16-നും ഇടയിൽ ആൺകുട്ടികൾക്കും ലൈംഗിക പുനരുൽപാദനത്തിന് പക്വത കൈവരിക്കുന്നു. പ്രായപൂർത്തിയാകുമ്പോൾ ആൺകുട്ടികൾക്കും പെൺകുട്ടികൾക്കും സംഭവിക്കുന്ന മാറ്റങ്ങളിൽ ലൈംഗികാവയവങ്ങൾ വലുതായി വളരുകയും ശരീരത്തിൽ രോമങ്ങൾ പ്രത്യക്ഷപ്പെടുകയും ഉയരം കൂടുകയും ചെയ്യുന്നു. ഈ മാറ്റങ്ങളെ ദ്വിതീയ ലൈംഗിക സവിശേഷതകൾ എന്ന് വിളിക്കുന്നു.
പെൺകുട്ടികളിൽ
പെൺകുട്ടികളിൽ പ്രായപൂർത്തിയാകുന്നതിന്റെ ആദ്യ ലക്ഷണം സാധാരണയായി സ്തനമുകുളങ്ങൾ വികസിക്കുന്നതാണ്. കൈയുടെ കീഴിലുള്ള (കക്ഷം) രോമങ്ങളും പ്യൂബിക് രോമങ്ങളും (സ്വകാര്യ ഭാഗങ്ങൾ) വളർച്ച, ഉയരത്തിൽ വർദ്ധനവ്, ചർമ്മം എണ്ണമയമുള്ളതായിത്തീരുകയും മുഖക്കുരു, ആർത്തവം (സാധാരണയായി അവസാനമായി സംഭവിക്കുന്നു) തുടങ്ങിയവ ആരംഭിക്കുന്നു. ഒരു പെൺകുട്ടിക്ക് ആദ്യത്തെ ആർത്തവം ലഭിക്കുന്നതിന് ഏകദേശം 6 മാസം മുതൽ 1 വർഷം വരെ യോനിയിൽ നിന്ന് വെളുത്തതും ശ്ലേഷ്മം പോലുള്ളതുമായ സ്രവങ്ങൾ കാണുകയും അനുഭവപ്പെടുകയും ചെയ്യും. ഇത് ശരീരവും ഹോർമോണുകളും മാറുന്നതിന്റെ മറ്റൊരു അടയാളമാണ്. ഡിസ്ചാർജ് യോനിയുടെ ആരോഗ്യം നിലനിർത്താൻ സഹായിക്കുന്നു. സാധാരണ യോനിയിൽ നിന്നുള്ള ഡിസ്ചാർജ് നിറമില്ലാത്ത കട്ടി കുറഞ്ഞതും ചെറുതായി ഒട്ടിപ്പിടിക്കുന്നതുമായിരിക്കും. സ്രവത്തിന്റെ നിറം വെള്ള അല്ലെങ്കിൽ ഓഫ്-വൈറ്റ് വരെ വ്യത്യാസപ്പെടാം. ഡിസ്ചാർജിന്റെ അളവ് ഒരു പെൺകുട്ടിയുടെ ആർത്തവചക്രത്തെ ആശ്രയിച്ചിരിക്കും. സാധാരണ ഡിസ്ചാർജിന് നേരിയ ഗന്ധം മാത്രമേ ഉണ്ടാകൂ. ഒരിക്കലും ചൊറിച്ചിലോ കത്തുന്നതോ ഉണ്ടാകരുത്. നിങ്ങൾ ചൊറിച്ചിൽ, ശക്തമായ ദുർഗന്ധം, അല്ലെങ്കിൽ നിറം മാറ്റം (തവിട്ട്, ചാര അല്ലെങ്കിൽ പച്ച പോലുള്ളവ) എന്നിവ ശ്രദ്ധയിൽപ്പെട്ടാൽ അത് യോനിയിലെ അണുബാധയുടെ ലക്ഷണമാകാം.
ആൺകുട്ടികളിൽ
ആൺകുട്ടികളിൽ വൃഷണങ്ങളും ലിംഗവും വലുതാകുന്നതോടെയാണ് സാധാരണയായി പ്രായപൂർത്തിയാകുന്നത് തുടങ്ങുന്നത്. പ്യൂബിക് ഏരിയയിലും (സ്വകാര്യ ഭാഗങ്ങൾ) കക്ഷങ്ങളിലും രോമ വളർച്ച ആരംഭിക്കുന്നു. പേശികൾ വളർച്ച, ആഴത്തിലുള്ള ശബ്ദം, മുഖത്തെ രോമങ്ങൾ, ശരീരത്തിലെ രോമവളർച്ച, വിയർപ്പ്, ശരീര ദുർഗന്ധം തുടങ്ങിയവ ആരംഭിക്കുന്നു. പ്രായപൂർത്തിയാകുമ്പോൾ ആൺകുട്ടികൾക്ക് ഉദ്ധാരണം ആരംഭിക്കും. (ലിംഗം രക്തം കൊണ്ട് നിറയുകയും കഠിനമാവുകയും ചെയ്യുന്നു). ആൺകുട്ടികൾ ലൈംഗിക കാര്യങ്ങളെക്കുറിച്ച് ചിന്തിക്കുമ്പോഴും അല്ലെങ്കിൽ ചിലപ്പോൾ ഒരു കാരണവുമില്ലാതെ ചിന്തിക്കുമ്പോഴോ ഉദ്ധാരണം സംഭവിക്കുന്നു. ബീജം അടങ്ങിയ ദ്രാവകമാണ് ശുക്ലം. സ്ഖലനം നടക്കുമ്പോൾ ലിംഗത്തിൽ നിന്ന് ബീജം പുറത്തുവരുന്നു. ഉറങ്ങുമ്പോൾ ലിംഗം ഉദ്ധരിക്കുകയും സ്ഖലനം സംഭവിക്കുകയും ചെയ്യുന്നതിനെ സ്വപ്ന സ്കലനം എന്ന് പറയുന്നു. ഇത് സാധാരണമായ ഒരു പ്രക്രിയയാണ്. ഉണരുമ്പോൾ അടിവസ്ത്രമോ കിടക്കയോ അല്പം നനഞ്ഞിരിക്കാം. അതുകൊണ്ടാണ് അവയെ വെറ്റ് ഡ്രീംസ് (നനഞ്ഞ സ്വപ്നങ്ങൾ) എന്ന് വിളിക്കുന്നത്.
വൈകാരിക മാറ്റങ്ങൾ
പ്രായപൂർത്തിയാകുമ്പോൾ ആൺകുട്ടികളുടെയും പെൺകുട്ടികളുടെയും ശരീരത്തിൽ വലിയ അളവിലുള്ള ഹോർമോണുകൾ അവരുടെ വികാരങ്ങളെയും ബാധിക്കുന്നു. ചെറുപ്പക്കാർ പരസ്പരം ആകർഷിക്കപ്പെടാൻ തുടങ്ങുന്നു. ലൈംഗിക താല്പര്യങ്ങൾ ഉണ്ടാകുന്നു. മറ്റുള്ളവർ തങ്ങളെക്കുറിച്ച് എന്താണ് ചിന്തിക്കുന്നതെന്ന് പലപ്പോഴും ആശങ്കാകുലരാകുന്നു. മയക്കുമരുന്നോ അമിതമായ മദ്യപാനമോ പുകവലിയോ പോലുള്ള അപകടകരമായ കാര്യങ്ങൾ ചെയ്യാനുള്ള പ്രേരണയും അവർക്ക് അനുഭവപ്പെടാം. അവർ ചിലപ്പോൾ കൂടുതൽ സ്വാതന്ത്ര്യം ആഗ്രഹിക്കുന്നു. അവരുടെ മാതാപിതാക്കൾ അവരെ കാര്യങ്ങൾ ചെയ്യാൻ അനുവദിക്കാത്തപ്പോൾ ദേഷ്യപ്പെടാം. കൗമാരക്കാരുടെ മസ്തിഷ്കം വളരുന്ന സമയമായതിനാൽ അവർ പക്വത പ്രാപിക്കുന്നതിന് കുറച്ച് സമയമെടുത്തേക്കാം. വർഗ്ഗം:മനുഷ്യ വളർച്ച വർഗ്ഗം:കൗമാരം വർഗ്ഗം:Wikipedia articles needing page number citations from September 2010
പ്രൊദ്യുനോവ
ആർട്ടിസ്റ്റിക് ജിംനാസ്റ്റിക്സിലെ പ്രധാന ഇനമാണ് പ്രൊദ്യുനോവ വോൾട്ട്ഏറ്റവും കടുപ്പമേറിയ ഈ ഇനത്തിനു ഈ പേർ ലഭിച്ചത് റഷ്യൻ കായിക താരമായ പ്രൊദ്യുനോവ 1999 ൽ ഈ വിഭാഗത്തിൽ പൂർണ്ണമായ പ്രകടനം കാഴ്ചവച്ചതിനാൽ ആണ്.ഏറ്റവും അപകടസാദ്ധ്യതയുള്ള ഇനമാണിത്. അതിനാൽ തന്നെ ഇത് മത്സരവേദികളിൽ വിലക്കണമെന്ന ആവശ്യവും പ്രബലമാണ്.
രീതി
കായികതാരം കുറച്ചുദൂരം വേഗതയിൽ ഓടി വോൾട്ടിനടുത്തേയ്ക്കു വരുന്നു. വോൾട്ടിനു താഴെ സ്പ്രിംഗ് ബോർഡിൽ കാൽകുത്തിയശേഷം വോൾട്ട് ഹോഴ്സിൽ കൈകൾ കുത്തുന്നു. അതിനുശേഷം ഉയർന്നു പൊങ്ങി ക്രമബദ്ധമായി പ്രത്യേക രീതിയിൽ മലക്കം മറിഞ്ഞ് കാലുകൾ സ്പർശിയ്ക്കുന്ന വിധം താഴെ തൊടുന്നു.ഇന്ത്യൻ കായികതാരമായ ദിപ കർമാകർ റയോ ഒളിമ്പിക്സിൽ ഈ ഇനം വിജയകരമായി പൂർത്തിയാക്കിയിരുന്നു.
അവലംബം
വർഗ്ഗം:ജിംനാസ്റ്റിക്സ്